Com a cristians no podem restar indiferents als problemes de la immigració\nInici > Com a cristians no podem restar indiferents als problemes de la immigració\n(Josep Maria Carbonell, Josep Maria Cullell, Eugeni Gay Montalvo, David Jou, Jordi Lòpez Camps, Josep Miró i Ardèvol, Francesc Torralba / La Vanguardia ) Quan et vam veure foraster, i et vam acollir?" és una de les preguntes que feren els justos quan Déu els convidà a entrar al seu Regne en la paràbola del judici final. La resposta donada per Déu és prou clara: "tot allò que fèieu a un d'aquests germans meus més petits, a mi m'ho fèieu".\nEl text evangèlic proposa la pràctica de l'acolliment als forasters com una expressió real de la misericòrdia compassiva de Déu amb el proïsme, la qual s'origina d'una altra pregunta de Déu, la que feu a Caïm: "on és el teu germà?". Aquestes preguntes continuen interpel·lant-nos rabiosament avui, en el nostre temps i en el nostre entorn quotidià.\nEls processos de globalització han comportat un important increment de la immigració en els darrers anys, ja que moltíssimes persones s'han hagut de desplaçar per trobar les oportunitats que els són negades en els seus països d'origen. Aquests forasters són els immigrants que omplen les ciutats i pobles de Catalunya. Res indica que això hagi d'aturar-se en les properes dècades.\nL'immigrant es troba sotmès a una doble situació que lesiona els seus drets bàsics. Per una banda, pateix una situació injusta, a nivell econòmic, social o polític, que l'obliga a marxar de casa seva, del lloc on el paisatge li evoca la seva identitat i la cultura expressa la seva tradició. Però l'immigrant també és un estrany allí on el destí el porta a cercar feina, acolliment o asil.\nEn moltes ocasions, els seus drets són oblidats, quan no flagrantment conculcats, cosa que els fa viure en el temor i la vergonya. Són tinguts per estranys i, a l'hora que la globalització propicia l'arribada d'unes persones que contribueixen al creixement econòmic de la nostra societat, també es desperta el trist fenomen de la globalització de la indiferència davant dels immigrants.\nEl món civilitzat no pot defugir les seves responsabilitats davant el drama humà present al darrera de les migracions modernes. Les necessàries polítiques de control de fronteres han de tractar als immigrants amb dignitat. El camí de l'immigrant cap la nova societat està ple de dificultats que se succeeixen com una interminable carrera d'obstacles que comencen ja en el propi viatge migratori.\nMolts no poden arribar als països de destí perquè la mort se'ls presenta només iniciar el seu èxode. D'altres, més afortunats, un cop arribats a les societats d'acollida es troben amb immensos murs d'incomprensió i dificultats per viure dignament.\nDavant la situació de precarietat i explotació en que es troben la majoria d'immigrants tots hem de reaccionar. És un problema de gran complexitat que exigeix múltiples compromisos i diversos nivells d'actuació que impliquen a les institucions i a les persones de les societats d'acollida.\nTothom ha de sentir-se convocat i participant en la construcció d'un model de convivència. L'acceptació d'un projecte compartit és el que permet gestionar la pluralitat cultural i lingüística respectant les diferents identitats dels individus de la nostra societat. No sempre ha estat possible fer-ho.\nEn aquest procés cal un esforç sostingut per totes les parts implicades, però d'una manera especial dels poders públics, a qui expressament és confiada la defensa dels drets de les persones. En aquest sentit, encara hi ha resistències en alguns col·lectius de nouvinguts que desconfien o, simplement, volen mantenir-se al marge de tota política d'integració oferta des de la societat d'acollida.\nTambé aquesta ha de saber compartir amb generositat els seus recursos de solidaritat amb aquelles persones que en tenen necessitat perquè la immigració els ha introduït en la pobresa i marginació. Aquests nous pobres exigeixen ampliar l'atenció que la societat dóna a les persones que es troben en situacions de dificultat i exclusió social.\nCom a cristians no podem restar indiferents als problemes de la immigració. Davant d'ells hem de reaccionar. Estem cridats a testimoniar l'ètica de la compassió; hem de compartir el patiment dels demés i actuar per alliberar-los del seu sofriment.\nEl papa Francesc ha estat des de l'inici del seu pontificat sensible i radical en la denúncia d'aquesta situació. A Lampedusa, demanà tenir una nova mirada sobre el problema de la immigració i adoptar polítiques d'acolliment més humanitzades. Les paraules del papa al saber la tràgica notícia del naufragi d'una pastera en el Mediterrani ("és una vergonya") han de commoure la nostra consciència. Què fem per què aquesta situació deixi d'avergonyir-nos?\nL'Església catòlica i la comunitat cristiana no poden ser insensibles al crit dels oprimits i pobres, especialment a les noves formes de pobresa associades a la immigració. La resposta cristiana aporta una actitud d'estimació real als immigrants com expressió de la misericòrdia de Déu amb el proïsme.\nCalen gestos afectius i efectius de compassió vers els immigrants. Sense oblidar que, atès que la causa de la immigració és la manca d'oportunitats en els països d'origen, cal assegurar que els països amb més recursos tinguin polítiques actives de cooperació pel desenvolupament d'aquells.\nLa misericòrdia compassiva comporta una actitud vigilant, en to de denúncia profètica, del comportament de les institucions públiques amb els immigrants. Resulta inadmissible per a la consciència cristiana acceptar com a normal l'ús de filats amb ganivets per contenir les entrades irregulars de persones, o el tracte inhumà que reben aquells immigrants en situació administrativa irregular que són reclosos en els Centres d'Internament d'Estrangers (CEI) com a pas previ per la seva expulsió.\nLa complexitat i opacitat administrativa resulten inadmissibles. Davant aquesta situació reclamem la dissolució d'aquests centres i l'establiment d'un nou sistema d'atenció als immigrants irregulars en consonància amb l'esperit i lletra de la Declaració Universal dels Drets Humans.\nTot i els esforços fets per moltes persones per tal d'acollir sincerament els nouvinguts, encara persisteixen molts recels i moltes prevencions que dificulten aquest procés (entre els quals, el recel dels pobres ja instal·lats aquí abans dels immigrants nouvinguts, i als quals també cal tenir presents amb especial cura i delicadesa perquè no se sentin oblidats).\nLa por a l'altre per la seva diversitat cultural o religiosa, en alguns casos comprensible per la pròpia actituds dels immigrants, contribueix a establir importants barreres que dificulten la cohesió social als nostres pobles i ciutats, i eixamplen les diferències amb els nouvinguts.\nAixò és aprofitat per algunes forces polítiques per alimentar les pors atàviques a tot allò que és diferent i estrany. Els nous populismes forjats a partir del refús dels immigrants són un perill per a la democràcia i per a la mateixa humanització de la societat.\nEls prejudicis i els estereotips condicionen la percepció que una part de la població té dels immigrants. Convé combatre aquestes imatges distorsionades, perquè no ajuden a cohesionar la societat i a construir la convivència cívica basada en el respecte.\nEl conjunt de l'Església catòlica catalana està molt present en les diverses iniciatives d'acolliment dels immigrants. La missió dels cristians és humanitzar la societat tenint especial cura del més vulnerables.\nCal fer-ho de forma generosa i desinteressada. Els cristians hem de saber, tal com deia la recentment traspassada germana Teresa Losada, "dialogar, conviure, donar sense la certesa d'esperar reciprocitat manifesta la gratuïtat més gran a que ens convida la nostra fe".\nURL d'origen: https://www.catalunyareligio.cat/ca/node/152100


Detinguts 22 joves per agressions a Sitges (Barcelona), una d'elles homòfoba\nPublicat 18/8/2020 18:24:10 +02:00CET\nEls Mossos d'Esquadra, en col·laboració amb la Policia Local, han detingut 22 joves, quatre d'ells menors, com a presumptes autors d'agredir "indiscriminadament" a persones que s'anaven trobant als carrers a Sitges el passat 12 de juliol.\nLa investigació es va iniciar a mitjans de juliol quan els agents van tenir coneixement de l'agressió a una parella de joves en la via pública la matinada del 12 de juliol presumptament per la seva condició sexual, ha informat aquest dimarts la policia catalana en un comunicat.\nAquella matinada, un grup d'una vintena de joves va començar a agredir indiscriminadament a diverses persones que s'anaven trobant a la zona d'oci nocturn de la localitat.\nAlguns d'ells van usar cascos de motocicleta i altres objectes contundents per cometre les agressions, i vianants que van intentar parar-los també van ser víctimes dels atacs i del robatori de les seves pertinences.\nEn col·laboració amb la Policia Local, els investigadors van identificar i van detenir els 22 joves que van participar en els incidents, i deu dels arrestats han estat denunciats per un delicte d'odi per l'agressió homòfoba a les dues víctimes.\nEls detinguts són veïns del municipi i altres propers, de nacionalitat espanyola, marroquina i uruguaiana, amb edats compreses entre els 18 i 22 anys, a més de quatre menors.\nEls arrestats van quedar en llibertat després de declarar en seu policial i a l'espera que els citi el jutge, i els investigadors han localitzat cinc víctimes, encara que no es descarta que hi hagi més.


Nonempabé C.F: Capítol 1: "Arribada a Basel, l'infern fronterer"\nA la mitja nit del divendres, l'expedició nonempabista parteix de Girona en busca de tots els seus integrants. Comencen els problemes amb un petit show de Xasko per arribar a casa de Kapi, que només pujar a l'autocaravana ens deleita amb el seu CD de cançons pel mundial. Els càntics no esperen i l'autocaravana avança amb el ritme ferm de saber que viurem una gran experiència. Xasko és el primer conductor, acompanyat per Adam i evidentment per la música d'Andrés Calamaro. A les 4 del matí es produeix el primer relleu al volant, quan Kapi tira del carro copilotat per Pantin, mentre escolten CD extrems de Xasko. A les 7 del matí un Kapi cansat demana el canvi i Brugat entra a escena amb la música tecno fins a la frontera Suïssa, on comença el gran espectacle. Un gendarme francès aparentment de bon rotllo ens atura per demanar-nos els passaports. Tot són bones cares i bromes fàcils del gendarme que ens diu que Espanya perdrà (al cap i a la fi tenia raó). Però de sobte ens fan baixar i ens buiden peça per peça de roba les maletes.\nNo contents amb això ens escorcollen l'autocaravana (Amb les nostres cares de sorpresa de fons), i ens fan despullar en una sala per comprovar que no portem res a sobre (Això ja va ser massa). Però això no acaba aquí, perquè fan entrar un gos rastrejador per tornar a mirar les maletes (Increïble). Finalment passades 2 hores, veient que no pertanyiem a Al-Qaeda ni res semblant, ens deixen seguir camí fins a Basel (Potser tenien ganes de tocar el que no sona). Arribem a Saint Jakob's, mític estadi de Basel, aparquem l'autocaravana amb un nou amic. No és altre que l'home que controla el parquímetre que ens diu que no cal que paguem res per la nostra estància. Ens colem en el tranvia i anem al centre on en un bar amb pantalla gegant gaudim de la victòria d'Alemanya davant de Suècia (2-0) prenent coca-coles a 6 euros.\nAdam i Xasko retornen cap a l'autocaravana a fer migdiadetes mentre Kapi, Pantin i Brugui visiten els carrers del centre. Adam i Marcos es tornen a colar al tranvia i arriben al centre on es junten amb els altres 3 mítics en el mateix bar per disfrutar d'un gran partit com va ser Argentina-Mèxic (2-1) després del golàs de Maxi López? (Rodriguez!!) a la pròrroga. Cal destacar que Pantin va demanar el compte al cambrer mentre repetien el gol de Maxi. Pantin ja no en fa gaires d'aquestes, però quan les fa les fa. A la nit comprem tiquets pel tranvia per primer cop, i curiosament és l'únic moment que hi ha revisors. La sort va començar a canviar en aquell moment. Arribem a l'autocaravana i ens posem a dormir no sense abans comentar el pivón que té per xicota l'Stefan, amic d'Adam.\nDel mític Marcos a les 22:42\nXurri Stefan ha dit...\nno vui ser critic, pero a mi em va encanta el gol d Maxi Lopez contra el Chelsea fa 2 anys, em sembla q aquest any no na fet cap ni en lliga ni en xampions,pro tot i axo a nat a lalbiceleste? q gran pekerman! en canvi,pobre Maxi Rodriguez que fot golassos per l'escaire i els i donen a "La Gallina",estic ansios pel 2on capitol!!\nJAJAJAJA Correcte fa mal reconeixer el fallo però no és el primer cop que em passa. Cal reconèixer que soc fluix en aquest aspecte. El compte siusplau!!!! Per cert el segon capítol serà en breu!!!


Bloc del Club Atlètic Bordils: de juliol 2012\nCAP DE SETMANA A ANDORRA\nCap de setmana, 21 i 22 de juliol de 2012\nSORTIDA: Bordils (Plaça Onze de setembre / Ajuntament) a les 5:00 del matí del dissabte 23.\nACCÉS: Bordils – Andorra la Vella (amb vehicles propis)\nLOCALITZACIÓ: Principat d’Andorra.\nDissabte dia 21: La Vall del Madriu (Declarada Patrimoni de la Humanitat per la Unesco l’any 2004): Estany d’Engolasters – refugi Fontfreda – refugi Riu dels Orris – refugi Fontfreda – Bordes de Ramió – carretera de la Comella.\nDESNIVELL: 600 metres acumulats\nDIFICULTAT: Mitjana / Alta\nDiumenge dia 22: Carretera de Ransol (1954 m) – Font dels Clots de la Llosa – Estany de Ransol (2440 m) – Estany dels Meners (2618 m) – Collada dels Meners (2724 m) – Pic de la Serrera (2912 m) i retorn.\nDESNIVELL: 960 metres acumulats\nRETORN: El mateix diumenge 22 a la tarda\nINSCRIPCIONS: Imprescindible inscriure’s trucant al telèfon 972491084 (Narcís) abans de diumenge 15 de juliol. Caldrà fer un pagament de 35 euros amb transferència al compte: 0075-0565-82-0701332908, excepte que es faci la reserva de l’hotel de manera personal.\nALLOTJAMENT: En un hotel d’Encamp o Canillo, en règim d’allotjament i esmorzar. Preu aproximat: 35 euros per persona en habitació doble.\nOPCIÓ ALTERNATIVA: Sortir el divendres dia 20 i allotjar-se en un hotel o càmping preferiblement d’Encamp o Canillo (per la proximitat al lloc de sortida). En aquest cas caldrà fer la reserva del lloc d’allotjament de manera personal.\nLa Vall del Madriu:\nL’interès essencial de la vall d’origen glacial, que drena la conca secundària més gran d’Andorra, es fonamenta en la densitat elevada d’elements de valor patrimonial naturals i culturals que apareixen concentrats, en un estat de conservació excel•lent, en una superfície relativament petita de 4.247 hectàrees.\nPlataformes ciutadanes, organismes no governamentals com ICOMOS i diverses administracions públiques, que vetllen per la salvaguarda del patrimoni cultural i natural, han treballat per donar a conèixer els valors d’aquest paratge únic en el territori andorrà. En reconeixement a l’excepcionalitat d’aquest espai, l’any 2004 la vall del Madriu-Perafita-Claror va ser declarada per la UNESCO paisatge cultural PATRIMONI MUNDIAL.\nPic de la Serrera:\nHi ha sis pics que superen els 2.900 metres al Principat d’Andorra. El Pic de la Serrera és el cinquè per ordre d’importància. Es troba enclavat en les valls de Ransol i Sorteny i és frontera natural amb França. Les vistes espectaculars sobre la Pica d’Estats i l’Aneto-Maladeta, així com l’extraordinari recorregut pels estanys de Ransol i Meners, fa que pujar al Pic de la Serrera sigui una ruta inoblidable.\nVALLTER - ROCACOLOM\nACCÉS: Bordils - Olot - Camprodon - Setcases - Vallter\nRECORREGUT A PEU: 10 km.\nPREVISIÓ DURADA: 3 hores.\nDINAR: Cal portar dinar.\nDESNIVELL: 440 m. de desnivell\nDIFICULTAT: Mitjana. Edat mínima recomanada: 4 anys.\nINSCRIPCIONS: S'agrairia que es confirmés l'assistència per e-mail o per telèfon.\nRECOMANACIONS: Cal dur roba d'abric (Un forro polar), un paravents, calçat adequat, gorra i aigua. Els menors de quatre anys han d'anar a l'esquena d'un adult amb una motxilla adequada.\nOPCIÓ ALTERNATIVA: Qui ho desitgi, podrà allargar una mica la ruta pujant al Costabona. Això suposa afegir entre una i dues hores al temps indicat.\nPublicat per Club Atlètic Bordils a 14:31 Cap comentari:


El Llagostera serà el rival als quarts de final de la Copa Catalunya 17/18 - Diari de Girona\nEl Llagostera serà el rival als quarts de final de la Copa Catalunya 17/18\nEl partit es disputarà el dimecres 18 d'octubre al Municipal amb l'horari encara per confirmar\nc.r. 13.09.2017 | 06:51\nMas-Bagà i Escoda, els dos de la dreta, ahir durant el sorteig. fcf\nAmb la Lliga entre cella i cella, en poques setmanes el Girona es veurà obligat a canviar el xip. Serà poc abans de la seva estrena a la Copa del Rei, quan als blanc-i-vermells els tocarà donar la cara en una altra competició oficial. A mitjan octubre arriben els quarts de la Copa Catalunya i l'equip de Pablo Machín ja en coneix el rival. Es tracta del Llagostera d'Òscar Álvarez. L'eliminatòria va quedar definida ahir durant el sorteig que es va celebrar a la seu de la Federació Catalana de Futbol. Com a representant del club de Montilivi hi va assistir el seu director general, Ignasi Mas-Bagà. L'altra quota gironina, la del Llagostera, la va cobrir el secretari tècnic Gerard Escoda.\nMentre que l'Horta va quedar exempt i passa de manera directa a semifinals, al Girona li tocarà guanyar-se aquest dret al camp si vol seguir amb vida en una competició que la temporada passada va tancar com a subcampió després de perdre la final davant el Nàstic a la tanda de penals. S'enfrontarà al Llagostera i ho farà al Municipal. El partit es disputarà el 18 d'octubre, un dimecres, i encara queda definir-ne l'horari. Els altres dos emparellaments són els següents: Cornellà-Reus i Vilafranca-Nàstic. Tots dos partits es jugaran el 25 d'octubre.\nDes de la seva creació, la Copa Catalunya mai ha acabat a les vitrines del Girona. És un títol que se li resisteix a l'equip de Montilivi, tot i disputar dues de les últimes tres finals. L'any passat, a Olot i després d'un 0-0, la loteria dels penals va coronar el Nàstic en comptes dels de Machín. El 2015, en canvi, va ser l'Europa, d'inferior categoria, el que va acabar superant els blanc-i-vermells al Nou Sardenya per 2-1.


Homeless in Orsay: 80 cèntims de l'hivern 2006-2007\n80 cèntims de l'hivern 2006-2007\nAquest hivern ja està donant les últimes glopades, els últims tocs d'atenció abans d'esvair-se definitivament. I el recompte que es pot fer no és gaire positiu.\nPatim des de fa mesos, els signes imminents del rescalfament global i mentre a la caixa tonta només ens ho recorden cada dia, no es pren cap mesura seriosa que pugui certificar qeu es pot arribar a frenar. I no es tracta senyors de tornar a l'Edat de Pedra, sino de controlar les emissions, el consum, sobretot el consum "en tots els sentits".\nHem quedat ben desenganyats del sr. Al Gore que un cop més ens demostra que els polítics només es pugen al carro "del que queda be fer" davant de la societat.La seva guardonada pel.lícula no te desperdici però el seu escàs gest ecológic com a persona afectada pel problema desmenteix totalment la seva seriositat.\nEn aquest sac també hem d'incloure a alguns governs com el Britànic que envia els seus residus a la Xina, per a què allà facin el triatge i reciclatge. El pitjor de tot un altre cas d'explotació i treball insaluble. I els britànics van dient que generen llocs de treball i situació laboral estable i m'aturo aquí perquè acabaria dient moltes barbaritats.\nI quants conflictes al món que em deixo al tinter........\nDesprés el nostre etarra preferit de la temporada que ha aixecat ampolles sobre les seves no-vagues de fam i tota la resta de circumstàncies al voltant. Quan tracten de desviar l'atenció del problema veritable (80 céntimos) cap a altres questions trivials o potser no?\nI que em dieu de la panxeta d'en Ronaldinho (que maca, no?) o es que els jugadors de futbol han d'ésser estrictament guapos, musculosos i metrosexuals?\nJo el futbol, l'entenc com un esport entre dos equips que surten a defensar els seus colors amb el cor, encara que avui dia sigui monocròmàtic, el color del money. I no tinc res a dir en contra d'un cos saludable però no podem valorar l'actuació d'una persona per una panxeta de res.\nQuins temps quan jugava al pati de col.legi de central esquerra amb aquella pilota dura que et deixava la cara gravada o les 25.000 patades que rebia de tots dos bàndols (els altres i els meus).\nAquella il.lusió dels gols en que tots acabaven apilotonats al terra com una mandonguilla. O quan feiem les travesses a l'hora d'esmorzar amb el pare i encertavem només els resultats de Segona Divisió i sentiem al Butanito o en Puyal.\nI no em parlem de l'especulació immobiliària, ara amb la incipient recessió de vendes, algunes immobiliàries et regalen un cotxe o un apartament a Galicía, si en comprés un pis. Però a quin preu? Fins quan durarà això?.\nI per acabar crec en un món amb futur. Hi ha una esperança, en certa manera en la investigació, que tant desvalorada tenia últimament. La vacuna de la malaria en fase III aviat. Un pas endavant per controlar una malaltia que fulmina vides de nens en un no-res. Què és un país sense nens?\nSóc una idealista i per més que vulgui els rics seran més rics i els pobres més pobres. Però algun dia m'agradaria veure la balança una mica més equilibrada.\nPublicado por homeless en 0:05\nPassió per Egipte\nA ese tú\nComo siempre entraña-ble\nPersonatges il.lustres de L'H\nCatorce poemas irresponsables\nAdéu Circ Cric\nHomeless in offside\nProsa i fado\nLas divas del ADN


De la xina a bangla desh-Suzhou Sohologistics CO., LTD.\nInici>Línia de serveis>Línia Índia Pakistan>Xina a Bangla Desh\nEnviament de la Xina a Bangla Desh\nMolts dels nostres clients tenen la seva seu a Bangla Desh, per tant, s'ha convertit en un mercat molt important per a nosaltres. Hem signat tarifes de contractes amb companyies de transportistes com COSCO, OOCL, APL, EMC, MSK i HMM. Aquestes relacions ens permeten oferir tarifes de mercaderies molt bones en enviar des de la Xina a qualsevol port del Bangla Desh.\nAmb SHL com a socis, l’enviament de mercaderies de la Xina a Bangla Desh serà molt més senzill, només haureu de deixar els vostres productes amb nosaltres, i nosaltres farem la resta. SHL pretén ser el seu millor transportista de xineses a Bangla Desh. Demana un pressupost millor ara.\nEnviament a granel Ro-Ro / Break de Xina a Bangla Desh\nSHL pot proporcionar RORO ROROMAFI BREAKBULK per a equips de precisió, vehicles i equipaments pesats de la Xina a Bangla Desh. Podem oferir solucions aturades i adaptades.\nEnviament de mercaderies per mar des de la Xina fins a Bangla Desh\nEnviament de mercaderies aèries de la Xina a Bangla Desh\nEnviaments més barats de la Xina a Bangla Desh\nAixò depèn de quantes mercaderies envieu de la Xina a Bangla Desh, si no us apresseu amb una mostra molt petita, podeu utilitzar China Post o expressar com DHL, si teniu més productes, contacteu amb SHL, obtindreu el nostre millor enviament taxa de la Xina a Bangla Desh.\nQuant temps / Quant enviament de la Xina a Bangla Desh\nEnviament de portes de portes de la Xina a Bangla Desh\nEl vostre millor transportista de Xina a Bangla Desh\nProporcionar tarifes de mercaderies aèries i aèries competitives des de la Xina fins a Bangla Desh.\nPrincipals aeroports a Bangla Desh\nAeroport de Sirajganj Aeroport Barisal\nL’aeroport internacional de Shah Amanat L’aeroport de Comilla\nL'aeroport de Cox's Bazar Aeroport d'Ishhurdi\nAeroport de Lalmonirhat Aeroport de Jessore\nAeroport de Khulna Aeroport de Lalmonirhat\nAeroport de Rangpur Sirajganj\nAeroport de Sandwip Aeroport de Thakurgaon\nAeroport de Shamshernagar\nModes d'enviament de la Xina a Bangla Desh\nQuin port he d’utilitzar per enviar des de la Xina a Bangla Desh?\nPerquè necessiteu un port que us pugui enllaçar directament amb Bangla Desh\nQuin és el temps total que es porta a enviar des de la Xina a Bangla Desh?\nEn definitiva, podeu tenir en compte totes aquestes qüestions per obtenir tot el temps aproximat que trigarà a enviar des de la Xina a Bangla Desh\nAquests transportistes de mercaderies coneixen les regles i reglaments que regulen la importació de la Xina al Bangla Desh


La corda de l'elefant • Inspira'm\nUn senyor caminava per un campament d’elefants, i va veure que els elefants no estaven tancats en gàbies ni tan sols encadenats. Tot el que els sostenia de l’escapament del campament era una petita corda lligada a una de les cames.\nQuan l’home mirava els elefants, estava completament confós pel fet que els elefants no utilitzaven la seva força per trencar la corda i escapar del campament. Podrien haver-ho fet fàcilment, però, en canvi, ni tants sols ho intentaven.\nCuriós i volent saber la resposta, va preguntar a un cuidador que va trobar, per què els elefants romanien allà sense intentar escapar-se.\nL’entrenador va respondre:\n“Quan són molt joves i molt més petits, fem servir la mateixa corda per lligar-los i, com són petits, és suficient per mantenir-los lligats. A mesura que creixen, ho fan pensant que no la poden trencar. Creuen que la corda encara els pot contenir, de manera que mai més no intenten alliberar-se”.\nL’única raó per la qual els elefants no trencaven la corda i s’escapaven del campament era que amb el pas del temps van adoptar la creença que no era possible.\nMoral de la història: Tant fa que el món et faci retrocedir, tingues sempre fe que el que vols aconseguir és possible. Creure que pots tenir èxit és el pas més important per aconseguir-lo.\nmotivació, Relats curts


tens un racó dalt del món: Presentació del llibre La dona pagesa\nEl proper 27 de març, a les 19.30 h. a la Biblioteca Marcel·lí Domingo de Tortosa, participaré a la presentació del llibre La dona pagesa entre la guerra civil i els anys 60 a les Terres de l'Ebre, de Teresa Castelló.\nEl llibre reflecteix el treball profund d'investigació de l'autora i ens mostra les diferents facetes de la vida de la dona pagesa a les nostres terres, tant des del punt de la vista de la feina, de la família, de l'educació... i també de l'oci. Un gran homenatge a una generació que va haver de superar un repte molt gran i que va viure un dels canvi socials més grans de la història.\nI tot això amb al reflexió de l'autora i les paraules de les mateixes protagonistes, transcrites de forma literal, amb la seva forma d'expressar-se que ens les farà properes, vives.\nPublicat por Jesús M. Tibau at 21:54


Com saber si el teu fill necessita ortodòncia infantil? - Orthoclinic\nCom saber si el teu fill necessita ortodòncia infantil?\n28 set. Com saber si el teu fill necessita ortodòncia infantil?\nPosted at 11:27h in Actualitat\tby\torthoclinic 0 Comments\nEl tractament d’ortodòncia en els més petits no només està pensat per solucionar la mala posició de les dents, sinó que pot afectar en altres aspectes.\nPer aquest motiu es recomana realitzar visites a l’ortodoncista al voltant dels sis anys per poder valorar i és necessari col·locar una ortodòncia interceptiva.\nÉs necessaria l’ortodòncia infantil?\nHi ha diversos senyals que indiquen la necessitat de realitzar un examen d’ortodòncia:\nPèrdua de les dents: si la pèrdua és prematura o massa tard pot indicar algun problema.\nProblemes bucodentals: és necessari que el nen porti ortodòncia si presenta dificultat per parlar, mastegar o mossegar.\nLes dents massa espaiades o massa apinyades també poden requerir tractament.\nUna mossegada defectuosa: és important observar si el nen en menjar realitza cares estranyes i també si el teu fill menja només per un costat o ho realitza amb normalitat per ambdós costats.\nSorolls a l’obrir i tancar la boca:\nSi en obrir i tancar la boca es senten sons pot ser a causa de la patologia de l’articulació temporo-mandibular. Aquesta alteració pot provocar mal de cap, dolors cervicals o desgast dental i és recomanable consultar-ho amb un professional.\nTipus d’Ortodòncia infantil\nPodem dividir els tractaments d’ortodòncia infantils en dos tipus:\nFuncionals: permeten corregir la mida i posició dels ossos facials durant el seu creixement\nCorrectius: es col·loquen a partir del 2 anys quan la dentició ja és permanent.\nSi has observat alguna alteració anteriorment esmentada el millor és que consultis a l’ortodoncista per valorar si es necessita algun tipus de tractament.\nAmb una visita a temps podrem anticipar-nos a futurs problemes dentals i fer tractaments més senzills.\nA Orthoclinic ens preocupa la salut bucodental dels més petits i per això estarem a la vostra disposició per qualsevol dubte o consulta.\nMés informació al arxiu de la Societat Espanyola d’ortodòncia


Per una escola més inclusiva - MÉS per Mallorca\n2.608 alumnes de Balears es beneficien del Programa d’Acompanyament Escolar\nEl director general d’Innovació i Comunitat Educativa, Jaume Ribas, ha valorat com a un “èxit” l’“alta resposta” dels centres respecte al Programa d’Acompanyament Escolar (PAE) en què participaran 2.608 alumnes d’arreu de les Illes. Ribas ha destacat també la demostració “de la necessitat que hi ha d’aplicar mesures de suport a l’alumnat que té més dificultats per assolir els coneixements corresponents a la seva etapa educativa” i ha anunciat que “estam estudiant com estendre aquesta mesura a l’ensenyament concertat per al proper curs”.\nEl Programa d’Acompanyament Escolar (PAE), s’aplica a partir d’avui, 29 de gener, i fins el 8 de juny de 2018. És una iniciativa que es dirigeix a alumnat de centres públics de primària, preferentment de 5è i 6è, i d’educació secundària obligatòria que es trobin en situació de desavantatge social i que presentin dificultats d’aprenentatge en les àrees instrumentals bàsiques i d’integració en el grup i en el centre.\nUna vegada finalitzat el període d’inscripció al Programa s’ha decidit incrementar la dotació inicial amb 246.320 euros més per garantir que tots els centres que han sol·licitat participar-hi comptin al manco amb un grup. En total hi ha hagut 181 centres (122 CEIP i 59 IES) que han sol·licitat grups amb un pressupost final de 746.320€. Per illes, a Mallorca hi haurà 126 centres (85 CEIP i 41 IES); a Eivissa, 32 centres (22 CEIP i 10 IES); a Menorca, 20 centres (13 CEIP i 7 IES); i a Formentera, 3 centres (2 CEIP i 1 IES). La previsió inicial era de 220 grups però finalment s’han concedit 326 grups, es a dir, 106 grups més, fins arribar a 2.608 alumnes, 848 alumnes més que a les previsions inicials.\nEl PAE s’emmarca en el conjunt de mesures del Pla d’Èxit Educatiu que impulsa la Conselleria d’Educació i Universitat i s’adreça especialment a millorar les competències de l’alumnat reforçant-ne les capacitats i l’autonomia perquè siguin capaços de regular el seu propi aprenentatge. Es pretén augmentar les seves expectatives d’èxit, expectatives associades a la permanència en el sistema educatiu, i reduir, així, l’abandonament escolar.\nEs dedicarà un màxim de quatre hores a cada grup, en horari no lectiu i que no coincideixi amb l’horari del servei de menjador del centre, distribuïdes de dilluns a divendres.\nLa funció del professorat acompanyant és completar la feina realitzada al centre educatiu en horari lectiu ajudant individualment a l’alumnat a resoldre les dificultats de diversa tipologia que puguin tenir a l’escola, a planificar i ordenar la seva feina escolar, a adquirir hàbits i tècniques d’estudi eficaços, a posar-se al dia en la dinàmica del grup classe, a millorar els aprenentatges bàsics, a treballar tècniques per a l’adquisició d’habilitats socials i per a la gestió de les emocions i a resoldre adequadament els conflictes que puguin tenir amb altres alumnes o amb els seus professors.\nEls centres demanaran el compromís de les famílies per assegurar l’assistència de l’alumnat a les activitats del Programa i fer més visible, davant l’alumne, l’interès per la seva evolució escolar. També se’ls demanarà que es comprometin a assistir a les reunions i a les cites individuals a les quals estiguin convocades, a fi de millorar, en quantitat i en qualitat, la relació amb el centre.


Voluntaris de Tarragona 2017 participen en el Campionat del Món de Salvament i Socorrisme, celebrat a França\nEls voluntaris d’Altafulla participen constantment en diferents esdeveniments esportius que s’organitzen a la vila\nLa seva tasca ha consistit en donar suport logístic i organitzatiu durant l’última setmana de competició en els punts de trobada dels esportistes, procedents d’entitats d’arreu del món.\nLa prova ha comptat amb més de 200 voluntaris internacionals.\nUn nombrós grup de voluntaris dels Jocs Mediterranis Tarragona 2017 ja va participar el passat mes de juliol en el Campionat d'Espanya de Salvament i Socorrisme, organitzat pel Club Natació Tarraco i que va tenir lloc a la Platja de l’Arrabassada a Tarragona.\nAmb iniciatives com aquestes, el voluntariat de Tarragona 2017 segueix participant activament i adquirint experiència en importants esdeveniments esportius organitzats tant dins com fora el territori. Els voluntaris provinents d’Altafulla, que superen amb escreix les 200 persones, participen constantment en l’organització de diferents esdeveniments esportius que impulsa la regidoria d’Activitat Física i Esport al municipi amb la mirada posada en la gran cita del 2017, en què Altafulla serà la seu de la prova de triatló. Alguns exemples són el Campionat d’Espanya de Triatló, el Mini-triatló, el Triatló SERTRI, o el proper Campionats d’Espanya de Triatló Olímpic 2015.\nSer voluntari dels Jocs Mediterranis és una oportunitat única que ofereix rebre una formació en diferents àmbits, adquirir experiència en primera persona en un esdeveniment internacional d'alt nivell, conèixer gent, treballar en equip i fomentar un esperit de lleialtat i implicació amb el teu esport, el teu club i el teu municipi.


Figueres (ACN).- L’Ajuntament de Figueres ha comprat dotze pisos d’un bloc de 24 propietat de Caixabank i estudia convertir-los en habitatges assistits per a gent gran.\nEn total, s’hi han invertit 580.949 euros (48.412 en cadascun). L’edifici, que fa 14 anys que està sense ús, està ubicat a l’avinguda Perpinyà i compta amb locals als baixos que permetrien ubicar-hi espais comunitaris. Ara, el consistori ha proposat a la Generalitat que adquireixi els altres dotze pisos que hi ha a l’edifici i en cedeixi la gestió a l’Ajuntament per oferir un model mixt, amb habitatges també per a joves. El regidor de Serveis Socials, Jesús Quiroga, defensa la necessitat de diversificar l’oferta de pisos i no destinar-los només a l’emergència social.\n“La població ha envellit molt i la pandèmia ja posat de manifest que cal repensar els models de residències. Cal apostar per models d’altres països com Dinamarca“, afegeix el regidor. Amb aquest premissa, l’Ajuntament de Figueres treballa en diverses línies. Una és la que s’inicia amb la compra dels dotze pisos d’un edifici de 24 habitatge. L’objectiu és convertir-los en pisos assistits per a gent gran a tocar del centre. Segons Quiroga, el bloc reuneix totes les condicions per fer-ho possible.\n“S’hi ha de fer algunes reformes perquè han estat 14 anys tancats però reuneixen els requisits i, a més, tenen els baixos que servirien per fer espais comuns“, explica el regidor. L’operació ha costat 580.949 euros, a 48.000 euros per pis.\nL’Ajuntament, però, vol fer un pas més i ha proposat a la Generalitat que adquireixi, a través de l’Agència Catalana de l’Habitatge, els altres dotze pisos que conformen el segon bloc de l’edifici. Això permetria aconseguir que en un sol espai s’hi pogués oferir un espai mixt, amb pisos per a gent gran i també per a joves.\nUn cop estiguin habilitats l’Ajuntament estudiarà si en fa una gestió directa o bé ho posa en mans d’alguna empresa pública, com Sumar, que té experiència en aquest tipus de serveis.\nMés pisos enlloc d’una residència\nPer altra banda, el consistori treballa en una altra línia per promoure els pisos assistits per a gent gran. Conscients de les dificultats de la construcció d’una segona residència pública per a gent gran, l’Ajuntament preveu revertir la cessió dels terrenys del sector Fages de Climent que es va fer a la Fundació Salut Empordà i, més endavant, promoure un concurs perquè, a través d’un sistema cooperatiu, s’hi construeixin més pisos assistits. “És un model que s’està fent en diversos llocs de Catalunya, com Barcelona“, explica Quiroga.\nEl projecte per fer una segona residència a la ciutat es remunta a l’any 2006, quan l’Ajuntament va signar un conveni amb la Generalitat. L’any 2013 l’Ajuntament va fer una modificació puntual del Pla general per ampliar l’edificabilitat dels terrenys però mai s’ha executat. En aquests moments, l’única residència pública de Figueres és la que hi ha a la zona oest, el geriàtric Els Arcs.\nArxivat com a: Alt Empordà, Salut, Serveis, Societat Etiquetat com a: Ajuntament de Figueres, Alt Empordà, Figueres, gent gran, habitatges, joves, pisos assistits, serveis, societat


El programa "Sona9", d'iCat, es renova per ser l'espai de ràdio de referència de la música catalana\nEl dilluns 14 de gener, a les 23.00, el programa "Sona9", d'iCat, amb Lluís Gendrau, arrenca la nova temporada amb un format renovat, amb nova sintonia, noves seccions i nous continguts, i amb un bagatge de 18 anys d'història.\n10/01/2019 - 09.48\nDesprés de divuit anys en antena, el programa "Sona9" d'iCat, amb Lluís Gendrau, arrencarà nova temporada dilluns, 14 de gener, a les 23.00, estrenant nova sintonia, noves seccions i nous continguts, que li permetran fer un seguiment a fons de l'escena musical catalana, en una aposta per convertir-se en el programa de ràdio de referència del sector.\nEl nou format dedicarà l'espai central del programa a l'actualitat del panorama català, amb entrevistes, estrenes de discos i cançons i un avançament setmanal de les novetats musicals del pop, el rock, la cançó i el folk. A més a més, incorporarà en primícia la llista setmanal de les cançons en català més punxades a les emissores de ràdio, inclourà la col·laboració de músics destacats, que faran les seves recomanacions sonores, i continuarà portant el seguiment del concurs Sona9, amb una especial atenció a les propostes emergents d'arreu dels territoris de parla catalana.\nEl certamen va ser creat el 2001 pels Departaments de Cultura i Joventut de la Generalitat de Catalunya, amb l'impuls de Catalunya Ràdio i Televisió de Catalunya, la revista "Enderrock" i el patrocini d'Estrella Damm. El programa "Sona9" va començar aquell mateix any com a pota radiofònica del concurs de maquetes, primer a Catalunya Ràdio, i a partir del 2006 va passar a formar part de la graella d'iCat, aleshores amb Lluís Gendrau i Bruno Sokolowicz al capdavant. Durant aquesta llarga trajectòria hi han passat més de 2.000 grups i solistes i s'ha convertit en la plataforma de prescripció de l'escena emergent de la música en català. Des del 2018, el concurs també ha incorporat el programa televisiu "Sona9 TV", realitzat per Televisió de Catalunya. Del certamen n'han sorgit grups i cantants com Manel, Els Amics de les Arts, Macedònia, La Iaia, Trau, Nyandú, Salvatge Cor, Senyor Oca o Sandra Bautista. La 19a edició del concurs es convocarà a partir de l'1 de març vinent.\n"Sona 9" s'emet els dilluns, de 23.00 a 24.00.


L'Europa signa el porter Toni Texeira i dona la baixa a Marc Priego - ceeuropa.cat\nTexeira en la seva visita al Nou Sardenya durant la primera volta de la lliga Arxiu CE Europa (Àngel Garreta)\nNo hi ha lliga aquests dies festius però sí moviments als despatxos. L'Europa, buscant reforçar l'equip de cara a seguir aspirant a posicions altes al final de la lliga, fitxa el porter Toni Texeira de la Fundació Grama. Texeira s'ha convertit, històricament sota la samarreta de l'AE Prat durant moltes temporades, en una llegenda del #futbolcat i un dels millors porters amateurs a Catalunya de l'era moderna.\nAprofitant el mateix moviment i el buit sota pals, la Fundació Grama es farà amb els serveis del propi Marc Priego, únic futbolista escapulat que, fins a la data, havia jugat el 100% de minuts. Des d'aquestes línies el club vol donar les gràcies a Priego per la seva dedicació i compromís, resultant una garantia sota pals en aquesta primera volta de la temporada.\nAntoni Texeira Muñoz\n18/19 · FE Grama\n17/18 · FE Grama\n16/17 · AE Prat\nJoan Compte i Toni Texeira compartiran vestidor des d'avui


Una generació en dansa\n“Som una generació que ho tenim tot a un clic de distància”, i això facilita que disciplines com ara la dansa creixin en atracció per als joves. És una reflexió de Xavi Pérez Torrent, un dels joves –i Déu n’hi do quants són ja– que busquen un camí professional en el ball.\nPer a una disciplina fins ara minoritària, com és la dansa contemporània, el país comença a bullir de joves ballarins: hem seguit els passos de Borja Fernández Vilaplana fins a Malta i per Espanya, o els d’Emma Riba, que ha aixecat alguns espectacles al país, o de la laurediana Núria Torrentallé, que fa camí en el teatre musical a Espanya (ha passat per programes de televisió com Polònia). Però la llista és bastant més llarga, i tots amb un denominador comú: han deixat de banda la por que els diguin que l’art no és una opció de futur. I això\n#1 david calvet\nQue be que hi hagi tants ballarins ! Jo ere ballari, i nomes podiem ballar fora d'Andorra. Fins al Japo vaig tenir que anar !\nenhorabona i visca la dança


La guerra entre els sindicats de Televisió Espanyola i el director d'Informació i Actualitat de la cadena pública, Enric Hernández, ha pujat de to. Els sindicats denuncia que Hernández vol controlar els serveis informatius de la cadena fitxant "els seus amics catalans".\nEnric Hernández assumeix temporalment la direcció d'informatius de TVE després de la renúncia d'Ariza\nLes últimes incorporacions arribades de la mà d'Hernández han estat Mònica López i Iolanda Mármol. Els sindicats consideren que cap d'elles compta amb l'experiència necessària per a fer-se càrrec dels espais per als quals han estat contractats. Iolanda Màrmol, que va ser la seva mà dreta en l'etapa en la qual Hernández va dirigir El Periódico de Catalunya, està al capdavant de la informació política que s'ofereix en Els Matins de la 1, mentre que Mònica López es fa càrrec de la informació meteorològica sense , segons els sindicats, tenir la suficient experiència per a això.\nEls sindicats denuncien, segons publica El Confidencial Digital, que aquestes incorporacions responen "a un intent d'influir amb més facilitat a la informació, a el temps que els fa un favor als seus amics".\nDe fet, el Comitè d'Empresa ha denunciat el contracte de Iolanda Màrmol ja que, asseguren, "no va guardar els procediments reglats en l'àmbit de RTVE", cosa que des de la direcció respon que "no hi ha, a dia d'avui, en tota la plantilla de periodistes informatius ningú que tingui un perfil més adequat que Marbre ".\nPels sindicats, la mostra que Hernández vol controlar la informació va ser la prohibició que s'emetés una entrevista amb Oriol Junqueras que havien realitzat per al programa Els Matins, de Ràdio Nacional a Catalunya. L'entrevista no es va emetre íntegra, encara que els periodista se les van arreglar per anar emetent en dies posteriors fragments de la mateixa.\nA més, denuncien que s'ha portat a Madrid a diversos amics seus, com a Josep Pilar, de el centre territorial de Catalunya, que ara és cap d'informatius a TVE. O a Esteve Crespo, que ara és el director de tots els centres territorials.\nEls sindicats també acusen Hernández d'haver realitzat canvis de programació i d'haver fitxat periodistes estrelles per guanyar audiència amb uns resultats nefastos. Els seus programes estrella té són menys vistos que el seu predecessors, i els seus fitxatges estrella, com Javier Sardà o Gemma Nierga, han fracassat estrepitosament i les audiències dels seus programes són molt inferiors als dels seus predecessors.\nI, afegeixen, el mateix ha passat amb el programa 'La primera pregunta', presentat per Lluís Gilera i que intentava competir amb 'La Sexta Noche'. Després tres dissabtes d'emissió, ha estat cancel·lat per la seva pobra audiència, amb prou feines un 4%.


RAÓ EN LA DIVERSITAT: LA INDECÈNCIA\nProp de 14 milions d'espanyols en risc de pobresa, liderant l'atur juvenil a Europa, 2’5 milions emigrats, més de 3’3 milions en estat de pobresa extrema, més de 2 milions d'aturats sense prestació, nens alimentats pels col·legis, menjadors socials… Espanya, un país on per arribar a pobre cal treballar… en precari (reforma laboral), imaginem-nos, doncs, com estarà sent la vida de milions d'aturats.\nI és en aquesta situació que els nostres “Jaimitos” vénen xerramecant des de desembre les culpes, els “i tu més” i altres diatribes, en tant el país segueix sense govern esperant el 26-J. No obstant això, no és la corrupció ni la situació social i econòmica punt de partida electoral, sinó aquest es troba a milers de Km., Veneçuela! i els drets humans.\nI allà que vola A. Rivera a “defensar els drets humans en nom dels espanyols”, aquesta “terrible violació dels DDHH” segons Rajoy. Fins i tot “Pinochet respectava més els DDHH que Madur”, va etzibar F. González.\nEls líders del capitalisme espanyol s'esquincen les vestidures davant Veneçuela amb l'única fi de tombar el veritable socialisme, aquell que governa amb prioritat per a les majories pobres.\nEl Banc Mundial i Amnistia Internacional van reconèixer que Chávez va treure de la pobresa a milions de veneçolans, va eradicar la desnutrició i analfabetisme amb importants programes socials que han comportat un accés gratuït a la sanitat, l'habitatge i l'educació.\nPerò de tot això no es parla a Espanya. Als terratinents i grans multinacionals americanes i espanyoles no els interessa el socialisme del Che: la terra i els recursos són del poble.\nAl final, tot és qüestió d'interessos econòmics. Per a tots aquests sofistes del capitalisme, el diner els parla o els calla quan convé:\nA Aràbia Saudita sentencien a 1000 fuetades i 10 anys de presó a “blogueros” que critiquen el govern. Crucifixen, decapiten o executen en públic sense judici just a activistes pels DDHH.\nLes dones, fins ara considerades mers objectes, no poden anar pel carrer sense un parent masculí que les acompanye, ni conduir, viatjar, obrir comptes bancaris sense permís del marit; tampoc banyar-se en platges on hagen homes, provar-se roba en tendes, entrar en cementeris…\nNpomés després que l'ONU, de manera obscena, concedís a Aràbia Saudita un càrrec important a l'àrea de DDHH a finals de l’any passat, el govern sàtrapa es treu de la màniga l'aval d'un “estudi científic saudita” pel qual les dones ja no són considerades objectes sense ànima, sinó mamífers, amb els mateixos drets que altres animals com camells o cabres. Tindran doncs assegurat un mínim respecte, aliment i aigua. Les dones no són éssers humans a Aràbia Saudita, no és cap broma.\nAixò no és un escàndol per al Sr. Rivera, Felipe o Rajoy, per què?\nPerquè el rei mata-elefants sempre ha recolzat els interessos de les empreses espanyoles en aquell país draconià. Pedro Morenés, Ana Pastor, J.M. Soria, el secretari d'estat espanyol de comerç, el d'afers exteriors, l'alt comissionat de la marca Espanya… allà que van ser tots acompanyant al rei escopeter. Allà que va anar Felipe VI al funeral del rei Abdalá. Indecent.\nD'altra banda, Espanya, pionera a signar el tractat internacional de comerç d'armes, que prohibeix vendre armes a països en conflicte o vulneren els DDHH, ha venut armes a Aràbia Saudita. Carros de combat, bombes, míssils, torpedes, avions, etc. convertint aquest país en el segon importador d'armes espanyoles, més de 240 milions d'euros en 2014.\nAixò sí, a Veneçuela se li va denegar la venda d'armament, segurament perquè Madur o és el terrorista per antonomàsia. Indecent.\nPobles indígenes Yanomami, Pemó, Warao, Piaroa, Carib, Barí, Panare, Guajiro, Makiritare, Yaruro…\nHugo Chávez va impulsar la titulació de les vostres terres ancestrals, va reconèixer els vostres drets polítics. Madur segueix el seu llegat perquè continueu d’en peus. Però els interessos polític-empresarials, la corporatocràcia capitalista representada per polítics de la indecència, vol que torneu a mamar la pobresa extrema, que desaparegueu com ja han desaparegut centenars de pobles originaris víctimes del colonialisme espanyol o el capitalisme occidental actual. Ni agricultura, ni caça, ni pesca ni recol·lecció, les vostres terres les volen les multinacionals per les quals treballen polítics de la indecència com F. González.\nNi el Sr. Rajoy, ni Albert Rivera aniran a parlar amb vosaltres. Tampoc els mitjans de comunicació del règim capitalista voldran saber-ne gens de les injustícies, agressions i extermini que sofriu.\nCom diu la pedra dels indis Hopi, ha arribat el moment en què la supervivència de l'ésser humà i el planeta depèn d'una decisió:\nO reprèn el camí perenne de l'espiritualitat on humans i naturalesa viuen en diversitat i drets, en harmonia, en comunió i respecte o, per contra, continua l'actual camí, el de la indecència, on els diners o interessos econòmics estan per sobre de les persones i de la naturalesa, un camí a punt d'explotar.


Algú demanarà perdó per la persecució dels docents de l'IES El Palau? (Editorial)\nLa justícia arxiva les causes que quedaven obertes contra professors de Sant Andreu de la Barca\n3 min. Barcelona 12/07/2019 21:29\n651x366 Façana de l’Institut El Palau, de Sant Andreu de la Barca. / MANOLO GARCIA Façana de l’Institut El Palau, de Sant Andreu de la Barca. / MANOLO GARCIA\nEl jutjat d'instrucció número 7 de Martorell ha arxivat les denúncies que quedaven obertes contra tres professors de l'IES El Palau de Sant Andreu de la Barca que havien estat acusats d'humiliar els fills de guàrdies civils l'endemà de l'1-O. Aquest mateix jutjat ja havia arxivat amb anterioritat cinc denúncies contra docents del mateix centre, i un altre havia fet el mateix amb una altra denúncia. En total han sigut nou docents que han patit un calvari judicial fruit d'una persecució indigna que ha intentat posar l'escola catalana en la diana de forma irresponsable, sobretot per part de formacions com Ciutadans i el PP.\nDesgraciadament, el mal ja està fet i res podrà rescabalar aquests professionals de l'ensenyament, però almenys seria exigible que després que la justícia hagi deixat clar que no hi ha indicis per mantenir una causa oberta pels delictes d'odi i contra la integritat moral algú almenys demanés perdó als afectats. Això, però, no passarà. I no passarà perquè el que s'amagava darrere d'aquelles denúncies era la intenció d'assenyalar tot el sistema educatiu català, d'acusar-lo d'adoctrinament, i d'inculcar en moltes famílies la desconfiança cap als equips docents.\nL'altre objectiu, que probablement s'ha aconseguit en algun grau, era provocar l'autocensura en els mestres a l'hora de tractar qüestions com el conflicte polític català, inocular el virus de la por sota l'amenaça de les accions judicials. I això és així perquè l'escola catalana s'ha convertit, juntament amb TV3 i els Mossos d'Esquadra, en el pilar de l'autogovern que la dreta espanyolista pretén abatre a la primera oportunitat que tingui. La insistència de PP, Cs i Vox en el 155 no és casual. Es tracta d'intentar crear el clima idoni per justificar una nova intervenció de l'autonomia, però d'una profunditat i llargada molt més àmplia. I això encara que el Tribunal Constitucional hagi dictaminat que l'aplicació del 155 no pot ser indefinida en el temps i ha de ser un últim recurs.\nÉs per això que tant la Generalitat com la comunitat educativa han de treballar en la direcció de blindar el model d'escola catalana dels intents de provocar la discòrdia interna i han de reforçar l'autoestima, la protecció i la valoració del seu cos docent. La justícia no ha d'entrar a les aules, ni per vigilar les falses acusacions d'adoctrinament ni per dictaminar quantes hores s'han d'impartir d'una o altra llengua. El que no es pot permetre és que, en ple segle XXI, els professors visquin amb por o estiguin condicionats en la seva tasca, que és la de formar futurs ciutadans amb sentit crític i criteri propi. Fa l'efecte que Catalunya, amb l'excusa del Procés, ha patit les conseqüències de l'onada reaccionària que pretén condicionar l'escola, i que de ben segur que continuarà en aspectes com la llibertat sexual i de gènere.\nCom a societat hem de construir una barrera perquè aquests intents fracassin. I assenyalar clarament els responsables, començant per algú com Albert Rivera, que, paradoxalment, va anar a una escola catalana.


GAUDIM AMB CONTES per a infants: QUÈ BONS SÓN ELS LÍMITS!!\nQUÈ BONS SÓN ELS LÍMITS!!\nUn dia, veu una filera de formigues que van una darrera l’altra, sense perdre el pas. I després de pensar una estona, es diu dins seu: “què bo seria viure en un lloc on tot\nestigués tan ben marcat i ordenat com les formigues”. I, de sobte... ale op! en Trast entra al “Món Tot Ordenat i Organitzat”\nEntra en aquell món per un carrer molt net i molt arreglat. No es veuen massa nens i els pocs que caminen pel carrer van tots al mateix pas, sense dir res, un darrera l’altre, molt capficats en el que estan fent o cap on van. Ningú parla, ningú riu, ningú corre, ningú mira enlloc més que endavant. Així, li sembla que tots estan molt seriots. Per fi, li pregunta a un que veu prop seu: “Eh, noi, com et dius?? Vols jugar a tocar i parar??” El nen se'l mira amb cara trista, i li diu: “Ui, ara no puc, ara és l’hora d’anar a dinar i no puc ni parar a parlar amb tu. Fins les 5 de la tarda no arriba l’hora de jugar. A més, no podem parlar pel carrer ja que perdem temps. Vinga, ves a casa teva. No pots estar parat al carrer”. I de seguida veu com venen uns homes de gris cap allà: "Eh, vosaltres, no es pot parlar ara. Fins les 5, no podeu parar-vos al carrer"\nEn Trast s’entristeix molt. “Vaja, amb el que a mi m’agrada jugar, aquí sols es pot fer a les 5 i a més, ni parlar, puc!!” Quan arriba a casa seva, veu el menjar a taula:\n- Vinga, Trast -li diu la mare-, ja han passat 3 minuts de l’hora de dinar. Avui és dimarts, tens verdura i carn. I de pressa, a les 16 hores, has d’anar a fer la migdiada\n- Mare, si jo no vull carn, i no m’agrada dormir durant el dia!!\n- Vinga, calla, ja ho saps, és el que toca, dimarts, carn i a les 16, migdiada, i a les 17 jugar, a les 18 tele, a les 19 dutxa, a les 19,30 deures i després, jugar amb els pares, a les 20,30 sopar i a les 21 a dormir... i si vols, et dic el que toca demà: A les 8 despertar, a les 9 a escola...\n- PROU!!!!!!!!!!!! - Crida en Trast - No pot ser, uf, quin món més horrible, tot tant marcat i ordenat!!!!!!\nAl poc, veu un gran núvol de mosques que volen totes al seu aire sense que ninguna d’elles faci cas de les altres\nI després de pensar una estona, es diu dins seu: “què bo seria viure en un lloc on ningú manés res, sense cap norma i on tothom pogués fer el que li vingués de gust sempre”\nI, de sobte... ale op! en Trast entra al “Món Sense Cap Norma ni Obligació”\nEntra en aquell món per un carrer ben diferent a l’altre: aquest sembla tot desbaratat, cadascú camina per on vol, crida, juga, i fan les coses més estranyes…Tot d’una pensa: “Jupi, això sí que és divertit” fins que veu dos nens que discuteixen per una pilota: “La vull jo!!!!” “Doncs ara la tinc jo!!!” “Dóna-me-la!!” “No vull!!” Són els crits que sent, i cada cop més forts. S’apropa a veure què passa i un dels nens quan el veu li diu: “Fora d’aquí, aquest tros és meu” “No, l’he vist jo primer”, crida de seguida un altre “Què dius, el vull jo!!” I no paren de discutir per tot. A més, prop d’allà, un altre nen també crida ben fort dins d’una casa: “Vull menjar, vinga, dóna-me’l ara mateix” i veu com la mare corre a munt i avall “Espera que encara no està” “No vull esperar, el vull ara, vinga!!!!”\nEn arribar a casa seva en Trast, com està tan cansat, va a dormir i es desperta quan ja és negra nit: “Ui, i ara que faré” pensa ”no tinc més son... ara no hi ha res per menjar... vinga, vaig a escoltar música a tope!!” I tal pensa, tal fa. I al poc, els pares apareixen ben cansats i endormiscats: “Trast, volem dormir” “I jo vull sentir música!!” I un veí crida: “Eh, que hem de dormir per anar a treballar!!!” I la seva germana posa la seva música. I en altres llocs se senten el mateix tipus de discussions i baralles\n- PROU!!!!!!!!!!!! - crida en Trast- No pot ser, uf, quin món més horrible, no es pot viure sense cap tipus de respecte ni límits!\nEn aquell moment, veu passar un grup de gossos, són tres adults i cinc cadells molt bonics i juganers. En Trast veu, sorprès, com els cadells juguen entre ells i van un poc al seu aire encara que de tant en tant els adults els marquen per on han de caminar, els adverteixen dels perills i fins i tot, intervenen i els reganyen si el joc és massa violent o perillós o no són prou obedients\n“Això sí que m’agrada de debò!! - pensa- Un lloc on els nens podem jugar i fer la nostra, encara que algú que ens estima ens digui, amb amor i amb sentit comú, els perills i ens posi límits, per ajudar-nos a créixer amb llibertat i respecte”


El CF Calella juga al camp del Pla d’En Boet, diumenge a les 12.30h. Els calellencs, que venen de sumar tres punts a l’última jornada, disputaran una altra final per salvar la categoria.\nEl CB Calella Fundació Miquel Valls jugarà un partit molt important contra el Sant Celoni. Els de Paco Garcia volen trencar la mala ratxa de resultats que els està apropant perillosament a la zona de descens. El partit es jugarà al Pavelló Municipal de Calella dissabte a les 17.45h.\nLes noies jugaran dissabte a la pista de Les Franqueses, dissabte a les 17.30h. L’entrenador Àlex Moral espera recuperar jugadores que han estat lesionades i aconseguir mantenir el bon nivell de joc que han demostrat aquestes darreres jornades.\nQui vol millorar el seu nivell són els jugadors de la UEH Calella. Un cop han certificat la permanència a la categoria i perdut tota opció d’ascens, els de Salva Puig han tingut una baixada de rendiment que ha provocat les darreres derrotes en lliga. Els calellencs jugaran dissabte a la complicada pista del Banyoles, a les 17.45h. Aquesta serà la penúltima jornada de lliga.\nI pel que fa al Club Tennis Taula, les noies del Suris afronten una doble jornada de lliga a Galícia. Dissabte juguen a pista de l’Arteal Santiago, a les 16.00h; i diumenge contra l’Oroso, a les 9.00h. El Termotur masculí jugarà diumenge a la sala de joc de l’Olot, a les 11.00h.\nSegüent El Calella Film Office promocionarà la ciutat com a plató de rodatge\nAnterior Antoni Bassas presenta llibre avui a Calella


Squirting i l'Ejaculació femenina - Lorena Callau\nSabies que hi ha diferències entre l’ejaculació femenina i el squirting?\nÉs un tema del que no se’n parlava fa uns anys i molt poca gent sap al respecte. I és que també pot resultar fàcil de confondre. Fa uns mesos vaig escriure sobre aquest tema i avui seguirem comentant les diferències entre aquestes dues manifestacions del plaer.\nDiferències entre el squirting i l’ejaculació femenina\nEn el cas de les dones, l’excitació sexual sovint s’ha associat a “estar humida” o “mullada” Fins i tot, el mateix orgasme és identificat per nosaltres com una sensació d’humitat que acompanya el mateix clímax. Però hi ha un món més enllà de l’orgasme femení a què relativament poques dones podem accedir.\nPrincipalment gràcies a la pornografia i les seves exagerades imatges, l’squirting s’ha fet molt famós. Però no passa el mateix amb l’ejaculació femenina, més difícil d’identificar i fàcil de confondre.\nLlavors, comencem (o acabem) pel principi: Tant el squirting com l’ejaculació, són producte d’alts nivells d’excitació. En el cas de l’squirting s’expulsa generalment una considerable quantitat de líquid.\nAquest líquid està compost principalment per orina diluïda, de manera que gairebé no fa olor i, a més, és incolor. S’expulsa per la uretra i no per la vulva, contrari a la creença popular.\nÉs normal que el squirting s’experimenti abans o durant l’orgasme. Encara que també pot donar-se el cas que es doni sense orgasme. Fins i tot, hi ha dones que poden experimentar-lo de forma voluntària.\nI a l’altra cara de la moneda, està l’ejaculació femenina que genera un líquid en menors quantitats, més espès i gairebé blanc. De fet és bastant similar al semen.\nA diferència de l’squirt, l’ejaculació femenina es segrega (sempre involuntàriament) a través de les glàndules de Skene, orificis situats de banda a banda de la uretra que solen anomenar-se la “pròstata femenina”.\nL’ejaculació femenina també s’experimenta abans o durant l’orgasme, però mai es presenta sense orgasme. Ara bé, totes dues reaccions poden donar-se simultàniament sense problemes.\nCom aconseguir una ejaculació femenina o squirting?\nAixò depèn de cada dona i de la seva forma d’arribar a l’èxtasi. Però és molt comú arribar a un squirting o una ejaculació femenina estimulant intensament el clítoris, la vulva i la zona que envolta la uretra.\nSi no dóna resultats, pots recórrer a una joguina sexual. Per exemple, moltes dones afirmen que la seva primera ejaculació va ser gràcies a un succionador de clítoris o a un vibrador.\nSi encara no aconsegueixes resultats, llavors prova afegint estimulació en el punt G. No és broma, el punt G sí que existeix! I anem a ajudar-te a trobar-lo si encara no ho has fet.\nEl punt G és a prop a uns quants centímetres dins de la vagina, però no hi ha una mesura justa perquè cada dona és diferent. Està a la paret superior de la vagina, una zona més rugosa i se sent clarament més sensible. Al tocar-la, descobriràs que s’infla i genera molt plaer.\nSabent tot això, només et caldrà una mica de paciència i deixar-te portar. Si sents ganes d’orinar, no les reprimeixis, ho estàs fent bé i el millor està per venir.\nSi vols seguir llegint sobre el tema et recomanen aquest altre post del blog\nby Lorena Callau on 16 setembre, 2021 with No hi ha comentaris\nLes relacions estan condicionades pel context històric / social, i des de fa segles en... Read More\nDiferencies entre les pràctiques sexuals de Bondage i Sadomaso Bondage i Sado, són el mateix?... Read More


Les farmàcies no dispensaran els antivirals “Tamiflu” i “Relenza”, només els hospitals | Consumer\nLes farmàcies no dispensaran els antivirals “Tamiflu” i “Relenza”, només els hospitals\nEs reforçaran els serveis de sanitat exterior, perquè hi hagi un major control en ports i aeroports\nPer mediatrader 30 de abril de 2009\nLes farmàcies espanyoles deixaran de dispensar els antivirals “Tamiflu” (oseltamivir) i “Relenza” (zanamivir), els dos que són eficaços per guarir la “nova grip”. El Ministeri de Sanitat ja ha donat instruccions específiques en aquest sentit a les oficines de farmàcia perquè no embenen directament als ciutadans aquests fàrmacs.\nD’aquesta manera, l’administració d’aquests medicaments quedarà reservada única i exclusivament als hospitals. Amb aquesta mesura, el Govern intenta garantir la distribució de tots dos antivirals, segons va dir la ministra de Sanitat, Trinidad Jiménez, qui va recordar que “hem de ser previnguts perquè un ús indegut (dels antivirals) no provoqui la resistència al virus”.\nPer a tranquil·litat dels ciutadans, Jiménez va voler deixar clar que hi ha “suficients” antivirals emmagatzemats -almenys 10 milions de dosis- per fer front a una potencial pandèmia.\nLa farmacèutica Roche, fabricadora de “Tamiflu”, assegura que ha subministrat fins al moment 220 milions de tractaments als governs que han sol·licitat el seu fàrmac.\nReforç dels serveis de sanitat exterior\nUna altra de les mesures immediates que s’adoptaran a Espanya serà reforçar els serveis de sanitat exterior, perquè existeixi un major control en ports i aeroports. Per a això s’habilitarà a professionals sanitaris de comunitats autònomes i de l’Administració General de l’Estat que “de manera específica” passaran a reforçar aquests equips.\nEl Govern també està disposat, “si fos necessari”, a crear una xarxa de laboratoris de referència. En l’actualitat, només l’Institut Carlos III de Madrid és el centre de referència per realitzar les proves amb les quals detectar el virus A/H1N1.\nantivirals sanitat serveis de sanitat exterior tamiflu


Cuina en família: fem panellets – AMPA CAMINS\nCuina en família: fem panellets\n24 Octubre, 2016 ampacamins Noticies d'interes 2 comentaris\nDes de l’AMPA us presentem un nou projecte que amb molta il·lusió volem iniciar aquest curs:\n“DISSABTES EN FAMILIA”\nUn espai per gaudir de diferents activitats, tallers, jocs…amb tota la família.\nMoments per jugar, riure, compartir, aprendre….amb els nostres fills i filles.\nA càrrec d’especialistes i professionals.\nUna possibilitat d’apropar-nos més a la vida de l’escola on tantes emocions viuen els petits de casa.\nI, per començar us convidem a gaudir de la primera trobada dels “Dissabtes en familia”\nCuina en família: Fem panellets!\nDissabte 29 d’octubre de 10:30h a 12:30h al menjador de l’escola Camins\nA càrrec de l’Àlex Fernández,cuiner de l’escola\nCal inscriure’s al següent formulari abans del dimecres 26:\nInscripció al dissabte en família “Fem panellets”\nAforament limitat: 20 famílies\nUna salutació cordial de la Comissió en Família\nPrevious Post: Convocatòria assamblea general extraordinària\nNext Post: Inversions curs 2016/17\nrbarbany ha dit:\n24 Octubre, 2016 a les 6:33 pm\nEl meu marit Toni Almirall s’ha inscrit al formulari amb el nom de l’Isaac Almirall Barbany però també anirà al taller la Nàdia Almirall Barbany, la seva germana bessona. Al formulari que ha omplert ha posat que eren 3 persones, pensant amb la Nàdia. Cal que omplim un formulari per la Nàdia?? Gràcies 🙂\nEl dia 24/10/2016 11:40, “AMPA CAMINS” va escriure:\n> ampacamins posted: “Bon dia families! Des de l’AMPA us presentem un nou > projecte que amb molta il·lusió volem iniciar aquest curs: “DISSABTES EN > FAMILIA” Un espai per gaudir de diferents activitats, tallers, jocs…amb > tota la família. Moments per jugar, riure, compa” >\n24 Octubre, 2016 a les 6:37 pm\nHola Rosa, no cal que feu una altra inscripció.


MIZU el Jue Oct 22, 2009 11:41 pm\nOne piece 561: Luffy Vs. Mihawk\nLa guerra ha exclatat i els de l'armada decideixen adelantar l'execució, l'arma definitiva de la marina, la que decidira el final d'aquesta guerra, la que decidira el futur del món en poques hores... poden cambiar moltes coses! Tornarà el Luffy a trovar-se amb els seus amics? Ariivaán per fi al nou món? Salvarà el Luffy el seu germà?\nBueno, com que vec que aquí la gent es decante més per aquest tipus de series aniré posant els nous capituls que surten cada semana de les series més conegudes i el link per llegir-la on-line en castellà.\nEl capítul d'avui és el últim de one piece, diguem que aquesta serie esta en el clímax, tot el que està passant supere qualsevol hipotesis que es puguès tenir i es surt dels límits del shonen que he llegit fins ara, esclar que, si no heu llegit els capítols anterior entendreu ven poca cosa.


Tardà troba “miserable” que el PSOE vulgui anul·lar ara el judici a Companys\nBarcelona. Dissabte, 15 de juliol de 2017. 19:52\nActualitzat Dissabte, 15 de juliol de 2017. 20:29\nEl document del PSOE i el PSC on recull una proposició no de llei per anul·lar el judici sumaríssim contra l’expresident de la Generalitat Lluís Companys ha estat criticat durament pel diputat republicà Joan Tardà, que ho ha qualificat de “cinisme”.\nEn una sèrie de piulades al seu compte de Twitter, Tardà ha afirmat que és “cinisme que el PSOE ara demani l’anul·lació de la sentència de Companys quan durant anys ens han dit que no i ens han insultat cada vegada que l’hem demanada”.\nCinisme @PSOE q ara demanaran anul.lació sentència Companys quan durant anys ens han dit NO i ens han insultat cada vegada q l'hem demanada\n— Joan Tardà i Coma (@JoanTarda) 15 de juliol de 2017\nLa darrera vegada que això va passar va ser el mes de març passat, quan ERC va presentar una proposició no de llei per anul·lar el judici de Companys. Tal com recorda Tardà, el PSOE sempre ha votat en contra de les demandes dels republicans, i de fet, aquest darrer cop el PSC també va votar com el PSOE, rebutjant així la reparació de la figura de Companys.\nA més a més, Tardà ha recuperat unes paraules d’un diputat de la formació socialista després del darrer debat on deia que “la iniciativa no pretenia honrar Companys sinó deshonrar la nostra democràcia”.\nDavant d'aquest comportament en debats passats, Tardà es mostra sorprès que ara el PSOE i el PSC mostrin “respecte” al president Companys i per això, qualifica de “miserable” el comportament del partit socialista.\nAquesta proposta de les direccions del PSC i del PSOE d'anul·lar la sentència de Companys s’inclou en un document de propostes polítiques per a Catalunya que el primer secretari del PSC, Miquel Iceta, i el secretari general del PSOE, Pedro Sánchez, van presentar aquest divendres conjuntament a Barcelona.\nPròximament registraran la petició al Congrés, ja que consideren que les sentències contra Companys són “il·legítimes, radicalment nul·les i injustes, i manquen absolutament d’eficàcia i validesa”.\nProcés PSOE i PSC proposen ara anul·lar el judici a Companys El Nacional / Europa Press\ncongrés El PSC vota amb el PSOE contra l'anul·lació del judici a Companys El Nacional


Eines de Llengua: El so de l'HDMI\nEl so de l'HDMI\nDesprés d'instal·lar el Lubuntu en el miniordinador Asus 1201N, la cosa anava lleugera, però el so no eixia per l'hdmi. Prove diverses solucions relacionades amb els programes Alsa i Pulse, però no hi ha mans. Al final tope amb el fons del problema: resulta que no tenia instal·lat el programari de la targeta Nvidia Ion del miniordinador. Vaig al Synaptic i l'instal·le. Reinicie i observe que ha millorat la definició gràfica. Configure l'opció de l'hdmi, que ara sí que apareix en el control del volum del so. Uf, ja està.\nI tot això per mirar d'aprofitar l'ordinador i no fer-ne un residu humà innecessari, a pesar que sapiam que el sistema capitalista que dirigix la societat funciona gràcies a això, a la gestió dels residus fins a l'asfíxia i més enllà. Segur que serà millor per als humans conscients i per a la resta dels habitants inconscients del planeta, evitar cada dia un petit residu. No hi ha déu que ho premie això, però la física sí que mos diu que tenims unes opcions disponibles, tot i que acabarem igual, en un forat negre. La cosa serà si volem que algú ho veja i ho puga contar.\nMarcadors: anecdòtic, contaminació, informàtica\n¿Te n'has comprat el pronom?\nCita dominical / 406: Javier Rodríguez Marcos\nAl riu, pas comme antan\nReclamació sense destinatari\n¡Ha, ha, hum, halem!\nConvencions per barris\nCita dominical / 405: Chales Pinot Duclos\nFilets i puntets\nA penes cinc segons\nLa fermesa de la sentència\nConfusió sense estilisme\nCita dominical / 404: Josep Maria Espinàs i Massip\nLa democràcia dels cansats\nCita dominical / 403: Antón Costas Comesaña\nVam haver de dir-ho\nAra amb Lubuntu\nLes fonts de l'Ubuntu\nL'estafa i la multa\nLa vesprada per l'Ubuntu


Fundaci� La Marat� ·19/07/2012 · Tret de sortida dels 40 projectes socials que impulsa la Marat� per la pobresa Les 75 entitats del tercer sector social que rebran els 4,5 milions d'euros de la Marat� per la pobresa comen�aran a treballar de manera immediata en els 40 projectes seleccionats.\nLa Fundaci� La Marat� de TV3 ha comen�at a signar avui els convenis amb les entitats que duran a terme els 40 projectes finan�ats amb els fons de la Marat� per la pobresa. Les entitats seleccionades es posaran a treballar de manera immediata en les diferents l�nies d'actuaci� �assistencial, habitatge, inf�ncia i inserci� sociolaboral� per donar resposta a la situaci� d'emerg�ncia social que viuen molts catalans. Els 40 treballs que impulsar� la Marat� per la pobresa es duran a terme en el per�ode d'un any, fins al setembre del 2013. Durant aquest temps, ESADE Alumni far� un acurat seguiment de la seva evoluci�. La Fundaci� ha confiat aquesta tasca a ESADE Alumni per la seva experi�ncia de col�laboraci� amb el tercer sector, que du a terme des de fa sis anys mitjan�ant el programa ALUMNI SOLIDARI de Consultoria Solid�ria.En el marc d'aquest programa, antics alumnes d'ESADE fan tasques de consultoria gratu�ta per a entitats sense �nim de lucre, aportant-hi el seu talent, la capacitat de gesti� i l'experi�ncia. Fins ara, m�s de 100 organitzacions s'han beneficiat dels serveis d'aquesta entitat, amb m�s de 600 antics alumnes implicats i un total de 27.000 hores de consultoria executades. Amb aquesta acreditada experi�ncia de col�laboraci� amb el tercer sector, ESADE Alumni aportar� voluntaris que vetllaran per la correcta evoluci� dels 40 projectes socials que impulsa la Marat� per la pobresa. El seguiment dels treballs s'articular� en tres accions. D'una banda, al llarg d'aquest any, els voluntaris mantindran de dues a tres reunions presencials amb cadascuna de les entitats premiades per observar directament l'evoluci� dels objectius. En segon lloc, rebran i estudiaran, conjuntament amb la Fundaci� La Marat�, un informe trimestral de l'entitat. I, finalment, redactaran un informe amb les conclusions del treball fet, tant per part de l'entitat com de la valoraci� de l'equip que n'ha fet el seguiment. http://www.tv3.cat/maratopobresa


Autores com Virginie Despentes i Paula Bonet recullen confidències i tabús\nNo és el primer Sant Jordi de la il·lustradora Paula Bonet i potser per aquest motiu ja arriba a punt per a la sotragada física i emocional que li espera. El seu llibre Roedores. Cuerpo de embarazada sin embrión, on parla del tabú de la pèrdua d’una criatura, ha tingut una circulació enorme. Això l’ha previngut. O més ben dit, l’ha posat a punt per canalitzar tot l’impacte que genera, justament perquè parla d’un fet que moltes dones han hagut de passar en silenci i en solitud: “El que més estic sentint és que el llibre els està ajudant a entendre la pèrdua”. Quan són la una del migdia, ja se li ha adreçat una noia que ha patit fins a vuit avortaments espontanis i una altra que va perdre un fill i després el marit. Són confidències que Paula Bonet valora i situa en el seu context, com el que són: l’evidència que sobre aquests temes pesa un silenci “molt greu, que arriba fins i tot a la literatura”. Mentre me les explica, jo vaig fent uns ulls com unes taronges i ella fa un somriure pietós: no és la primera vegada que li passa.\nDesprés de ‘Teoria King Kong’\nAquesta recerca de preguntes -i de tant en tant d’alguna resposta- es reprodueix en altres llibres referencials del pensament feminista. A Virginie Despentes li demana que li signi el Vernon Subutex 1 una noia que el regalarà a la germana. Aquesta l’any passat li havia regalat a ella la Teoria King Kong. “Ens interessa molt el que diu, com parla obertament de tot de coses”, comenta la Mònica Torrents, satisfeta amb la firma de Despentes, que es declara enamorada de Barcelona i de Sant Jordi. L’autora francesa coneix bé la ciutat i la festa. Hi va viure tres anys i ara hi té la nòvia. “Es tanquen els carrers per posar-hi llibres, el primer cop que vaig veure-ho vaig al·lucinar!”, exclama. D’això fa 15 anys. Aleshores ja veia un activisme feminista molt fort a la ciutat. “Ara és enorme, fins i tot els candidats a les eleccions n’han de parlar”, comenta.\nI el nou llibre d’Eva Baltasar?\nHi ha altres llibres que, bo i sent de ficció, han esdevingut un far per a qui busca un pensament alternatiu en la literatura pel que fa a relacions i afinitats. Un d’aquests llibres és el d’Eva Baltasar, que compleix la dificilíssima fita de viure el segon Sant Jordi seguit amb la mateixa obra, Permagel (premi Llibreter 2018), primera peça d’una trilogia en fase de construcció (la segona novel·la trigarà una mica més del previst a publicar-se perquè autora i editora han acordat deixar-la reposar).\n“M’ha agradat molt, ja fa temps que l’he llegit”, li diu una lectora que li demana signatura. Avui li passa més d’una vegada: lectors que l’han llegit, que el venen a compartir i li demanen per la propera novel·la. Encara que Baltasar va retirar una mica tard abans-d’ahir, perquè va ser una de les guardonades dels premis Continuarà de cultura, convocats per RTVE Catalunya, avui està fresca com una rosa. Té al costat una altra guardonada en aquesta festa, Sara Mesa, que presenta doble novetat: la novel·la Cara de pan i el petit assaig Silencio administrativo. Potser perquè un assaig breu fa de mal signar, més d’un lector fidel la felicita efusivament pel llibre però sense demanar-li firma.\n“Això és com el joc de Supermario”, resumeix, divertida, Luna Miguel, autora d’ El funeral de Lolita i també editora de Caballo de Troya. Es refereix al joc d’encaixos i equilibris que és per a un autor aquesta diada, entre trobades, converses i firmes. De fet, si els seus lectors s’ho proposessin podrien encaixar una petita obra: a cadascun, en la dedicatòria, els posa un vers que fa un poema. “És menys que un sonet”, etziba, posant un pessic de prosa al seu Sant Jordi. Un de tants Tetris que es fan i es desfan en aquesta diada.


Arrels Sant Ignasi presenta la seva memòria de l'any 2019 | Bisbat de Lleida\nArrels Sant Ignasi presenta la seva memòria de l'any 2019\nInici » Arrels Sant Ignasi presenta la seva memòria de l'any 2019\nArrels Sant Ignasi ha fet pública avui la seva memòria corresponent a l'any 2019. Aquest 2019, la memòria ve marcada per la celebració dels 25 anys d'Arrels Sant Ignasi.\n25 anys estimant i acompanyant persones que s'han trobat soles vivint en un caixer, 25 anys acompanyant persones que han volgut recuperar-se de les addiccions, 25 anys forjant les vinculacions perquè les persones trobin el caliu que els hi cal, 25 anys donant a conèixer la situació d'aquestes persones a Lleida.\nCom cada any la memòria reflecteix unes dades, les dades resultants de l'acollida i atenció que realitzem des d'Arrels Sant Ignasi per acompanyar a les persones que és trobem en situació d'exclusió social. Arrels Sant Ignasi recorda, però que l'important no són les dades, sinó la persona que hi ha darrere de cada dada: la seva història, la seva vivència, el seu patiment, els seus valors.\nEn general, la tendència és d'anar augmentant cada any un centenar de persones més ateses i el consegüent increment en els serveis que l'entitat ofereix. L'entitat considera que "no és una bona notícia, ja que el nostre alè és que vagin disminuint aquestes xifres". "Volem que les persones es puguin desenvolupar d'una forma digna i plena i per tant, el nostre interès és que com a societat ens transformem amb la finalitat de què aquestes situacions de vulnerabilitat desapareguin", afirma l'entitat.\nAquest any Arrels Sant Ignasi ha atès 5.378 beneficiaris, unes 300 persones més que el 2018 i han acollit directament 1.677 persones, 1.560 el 2018, 117 més. Cal destacar que d'aquestes 1.677 persones, 923 persones han estat sense llar, de les quals 90 sense sostre. Són 114 més de les comptabilitzades l'any passat.\nA més, 42 de les persones que van a Arrels Centre Obert (centre de dia), són dones en situació de sense llar. I per altra banda, al Servei de distribució d'aliments hem repartit 4.145 lots d'aliments, 164 més que el 2018. Arrels Sant Ignasi vol acompanyar la presentació d'aquesta memòria, amb la nova web d'Arrels Sant Ignasi.\nA través de la web, podeu trobar la memòria 2019 exposada. Per més informació podeu contactar amb nosaltres a direccio@arrelssantignasi.cat o al telèfon 973 28 90 00.


La nefasta gestió del PSOE obligarà a mantindre autobusos en mal estat prestant el servei | GUANYAR ALCOI\nAvui, 20 de juliol de 2020, el govern de Toni Francés ha convocat un plenari extraordinari i urgent per a aprovar la pròrroga del contracte d’una empresa privada, TUASA, perquè continue gestionant el transport urbà a la nostra ciutat. Al parer de la plataforma municipalista és un despropòsit més del govern de Toni Francés, ja la mateixa urgència ho és, quan tots sabem fa ja 20 anys que este contracte caducava just en el moment que han convocat el plenari. Per a Pablo González, regidor de Guanyar Alcoi, esta manera d’actuar és una falta de respecte més per a tots els alcoians i alcoianes: “vam rebre la documentació necessària el divendres passat, el 17 de juliol, a les 12:30 h. El regidor Jordi Martínez no va exposar en cap comissió informativa ni reunió la necessitat de fer esta prórroga. Ni tan sols ens va explicar en persona o per telèfon les raons, doncs ja es va ocupar de buscar a qui necessitava que s’abstinguera. Per descomptat no a nosaltres, amb el temps ja ha aprés que difícilment amb nosaltres se’ns pot convéncer d’admetre qualsevol cosa que vaja en contra del benestar de la nostra ciutat”. Per a Guanyar Alcoi és una mostra més, de tantes i tantes, de que el govern de Toni Francés, tot i ser 21 persones, treballa només buscant com tapar amb parxes els problemes, no solucionant-los.\nGonzález que ha actuat com a portaveu de la plataforma en este plenari ha sigut clar en la seua defensa del vot en contra d’esta pròrroga. I es nega perquè no s’han complert objectius que defensava el mateix PSOE quan fa 20 anys es privatitzà el servei: ni ha millorat el servei, ni hi ha més control sobre l’empresa ni una gestió més eficient. Segons la informació que apareix a l’expedient del servei hi ha automòbils pagats però que no donen servei a la ciutat, no s’ha renovat la flota i per tant tenim un 70% dels cotxes totalment obsolets, amb els problemes de seguretat que això suposa, ni s’ha activat cap organisme de control democràtic sobre l’empresa.\nGonzález clou: “Des d’un punt de vista de beneficiar a la població d’Alcoi no podem entendre estes decisions. Primer perquè esta gestió ens perjudica com a poble, tant econòmicament com respecte a la qualitat del servei. Després perquè hem vist que en altres ocasions el govern de Toni Francés no ha tingut cap problema en pagar contractes caducats (com en la neteja dels edificis públics) ni en pagar serveis privats sense que hi haja un contracte pel mig (com la neteja del CCJ, de l’Escorxador, l’Explora, o el Refugi de Cervantes…). I sobretot no entenem com partits que defensen al seu discurs la gestió pública, com és el cas de Podem, accepten abstindre’s perquè puga anar endavant esta pròrroga.”\nImatge per Alfredo Gutierrez


La cullerada: Em trec el barret\nNota: Publico el post, com sempre, el dilluns al matí, però el text està escrit en calent, tal com raja, dissabte a la nit, just després del partit.\nAcabo de veure el millor derbi barceloní que recordo. Ha estat un partit de futbol dels que a mi m’agraden. Amb acció, amb atac, amb tensió, amb rapidesa. El Barça ha jugat en la línia de les darreres setmanes. Amb bon joc, però no amb el bon joc per al que té potencial. Intentant aguantar en la part alta de la classificació mentre duren les hores baixes.\nPerò per a mi el protagonista d’aquest partit és l’Espanyol. Avui no he vist l’Espanyol arronsat, tímid i defensiu d’altres derbis. He vist un Espanyol segur de si mateix, agressiu, descarat, amb personalitat. Que quan anava per davant en el marcador s’ha tornat més defensiu, però mai ha renunciat a l’atac. Ha mostrat un joc dur, molt dur. Ha fet gairebé trenta faltes i ens ha enviat Iniesta a la infermeria, però aquest era el joc que li tocava fer.\nM’agrada el futbol, m’agrada el bon futbol, i avui el meu equip ha perdut, però he vist bon futbol.\nAvui he passat el dia amb l’Oriol. Quan ens hem acomiadat ell marxava cap a Montjuïc. Ens hem donat la mà i li he dit: “Que guanyi el millor”, i ell, rient, m’ha contestat: “No, tiu, que no guanyi el millor, que llavors perdem”. Avui ha guanyat el millor. Ara només falta que també juguin així contra el Madrid.\nÉs tot un honor poder llegir-te. Sí senyor, en els temps que corren i la persecució mediàtica que patim els pericos, és de lloar que un culé escrigui un post com tu ho has fet.\nHaig de reconèixer que jo no crec que escrigui un post similar lloant el Bar$a.\n15 de gener, 2007 09:02\nMolt bon partit dels pericos, si senyor, però si no en fan 6 o 7 més com aquest en el que queda de lliga de que servirà?\n15 de gener, 2007 09:34\n"Ara només falta que també juguin així contra el Madrid."\n15 de gener, 2007 10:07\nRes de "vau jugar bé"... els perikus no saben reconèixer quan un altre equip juga bé i menys quan és el Barça. Mai he sentit cap periku felicitant al Barça quan és guanyador o quan juga bé. En canvi no es pot dir el mateix de mi... Des de Saint Dennis vaig prendre la decisió: han aconseguit fer-me "antiperiku".\nFan pena i sempre la faran. Són l'Español i tothom ja sabem de quin peu calcen. Renegats del Barça, victimistes de persecucions inventadesi filials del Madriz que volen intentar ser alguna cosa més.. Sigues realista, Puji, MAI, MAI, MAI, jugaran així contra el realísimo. A més després d'aquest tipus de partits mai ningú sap qui és periku perquè el dilluns tots amaguen el cap sota l'ala\nQue es preparin quan s'hagin de jugar els descens al Camp Nou, juasjuasjuas!\n15 de gener, 2007 10:31\nTiu, té raó el Mikel...passes massa temps amb l' Oriol! t'han rentat el cervell a Montjuïc!\nCom és que no van jugar així amb el Madrit, i perquè perdran tontament la setmana que ve amb qui juguin? Quina ràbia (comentari en calent també!)\n15 de gener, 2007 10:35\nPuji, tampoc vem ser tan bruts!!.\nPensa que hi ha molt jugador del BarÇa (només aquest cop amb Ç) que a les Olimpiades fa Salt de Trampolí.\n15 de gener, 2007 10:56\nVa guanyar el millor, és cert. Un pèl bruts, però millors. I el Barça que vigili...Ar bé, que també demostrin que tenen ganes amb la resta d'equips, coi!\n15 de gener, 2007 11:07\nEl problema és que els pericos es prenen aquest partit com un derby en tota regla, però a la majoria de barcelonistes (inclosos els jugadors) ja els hi dóna igual l'Espanyol, els derby de veritat és amb el Madrid.\n15 de gener, 2007 11:41\nAvui a guanyat l'Espanyol. Res més que felicitar als pericos i ja ens veurem al Camp Nou.\n15 de gener, 2007 12:54\nDavid: jo no em considero renegat ni filial del Madrit. De fet, el Madrit ha perdut 3 vegades en les últimes 5 visites a Montjuic. El Bar$a només ha perdut 1 de les 5 últimes vegades. Deixeu de fer demagògia dient que som el filial del Madrit.\nNo desvieu el tema: dissabte us vam fotre un bany\n15 de gener, 2007 13:12\nInsinues que si l'Espanyol deixa de ser tímid i arronsit pot fer alguna cosa de bò? O només ha estat una flor d'estiu?\n15 de gener, 2007 15:10\nTrobaré el resultat en algun bloc? Seguiré buscant... Muais puji love you!\n15 de gener, 2007 18:29\nCandela, el Barça va pedre per 3-1 :-(\n15 de gener, 2007 20:54\nVaya dilluns tu! Desconeixia que a la meva universitat hi havia tants espanyolsites! Avui han sortit tots de l'armari.\n16 de gener, 2007 01:01\nPuji.....estas acabat tiu...estas molt malament...a la visita al camp llogat de montjuich et van abduir al igual que en Montilla ha abduit a en Carod...\nPuji...mira fixament la pantalla...1 , 2 , 3 , DESPERTA!!!!\nJo mateixa, benvinguda a la cullerada.\nAls altres, gràcies a tots, i reitero la meva integritat culé, però así son las cosas y así se las hemos contado.\n16 de gener, 2007 09:09


L'arribada de refugiats\nFa tot just un any el Govern anunciava la voluntat d’acollir una vintena de refugiats, però dotze mesos després les traves legals han impedit que es pugui formalitzar aquesta intenció. L’executiu assegura que treballa per resoldre-ho.\nActualitzada 29/08/2016 a les 06:45\nLa crisi dels refugiats és tan vigent com ara fa un any malgrat que el focus mediàtic no hi estigui tant a sobre. L’estiu del 2015 les imatges de la fugida desesperada de milers de famílies de la guerra de Síria colpejaven les consciències i a Andorra les organitzacions humanitàries demanaven al Govern que s’impliqués en l’acollida. Els propers dies es complirà un any des que l’executiu de Toni Martí comunicava la voluntat d’acollir una vintena de refugiats. Un anunci que no s’ha fet realitat però que l’administració insisteix que no s’ha deixat en cap calaix. S’hi continua treballant per trobar-hi un encaix legal perquè aquestes persones puguin instal·lar-se al Principat i dur una vida normalitzada –habitatge, manutenció però també escolarització per als petits, feina per als adults– però no és una qüestió ni fàcil ni ràpida. La legislació andorrana no preveu l’estatut del refugiat, no s’ha rubricat la convenció de Ginebra, i això dificulta regular la situació de les persones candidates a traslladar-se al Principat. Tanmateix, el país no forma part de la Unió Europea i és en el marc de l’organisme que s’han negociat els fluxos de distribució dels desplaçats per la guerra, una qüestió que continua generant polèmica i que encara no s’ha acomplert perquè la gran majoria de països no han rebut la quantitat de persones que es van avenir a acollir al seu dia. A més, Andorra necessita el suport europeu i dels països veïns perquè no té els mitjans per verificar que les persones que rebi compleixen estrictament l’estatus de refugiat. Són diverses les famílies que s’han posat en contacte amb el Govern per manifestar la voluntat d’implicar-se de ple en l’acollida de desplaçats, oferint-los un sostre i feina, i és comprensible que aquestes persones que mostren una solidaritat encomiable no acabin de comprendre els murs burocràtics. I més quan la ciutadania observa amb mirada crítica l’immobilisme europeu per abordar la crisi. Però cal ser conscients que en tot aquest procés es fa necessari complir escrupolosament amb un marc legal i, per això, és positiu que el Govern estigui treballant en una regulació per a aquest i per a futurs casos. El cop de mà que pot donar un país de 70.000 habitants és ínfim però demostra que Andorra també està compromesa en l’ajut per l’emergència humanitària.


Hospitals Privats en Çorum - Directori - Llistat - Guia - hospital - Privats - Turquia - Hospitalsworldguide\nPàgina d'inici › Per categoria › Privats › Turquia › Çorum\nHospitals privats en çorum Turquia\nHospitals Privats en Çorum recomanades:\nAjudeu-nos a millorar el nostre lloc web introduint les dades de Hospitals Privats en Çorum que heu detectat que no ho són, o potser sou el propietari d'un hospital i voleu que aparegui a la nostra base de dades per atraure més clients..\nSi estàs Çorum i acabes de tenir un problema de salut que requereix atenció urgent, trobeu en aquesta guia el vostre hospital més proper. La guia més completa de Hospitals Privats en Çorum es pot trobar a la xarxa.\nSi cerqueu Hospitals Privats en Çorum on podeu fer pràctiques curriculars o extracurriculars, aquí podeu trobar una llista de tots els hospitals Çorum perquè pugueu posar-vos en contacte amb el departament de pràctica i resoldre tots els dubtes que tingueu.\nSi treballeu en qualsevol dels Hospitals Privats en Çorum registrats en aquest lloc web, feu un cop d'ull i feu-nos-ho saber si la informació que trobeu de la vostra ubicació i dels contactes està registrada correctament. Si veus algun error, et convidem a informar-nos-ho perquè puguem rectificar. Gràcies.\nMostrant 3 Hospitals Privats en Çorum\nHospitals Privats en Çorum per ciutat important\nTenir la salut és el primer i més important per fer-nos sentir feliços i complerts. Si necessiteu un especialista en algun camp com medicina general, pediatria, geriatria, psiquiatria, psicologia, etc., busqueu-lo en aquest directori d'hospitals Çorum, Turquia.\nEmmalaltir pot ocórrer de sobte, el moment que menys espera. Si visiteu o visiteu Sungurlu, aquesta bella ciutat Turquia, i teniu símptomes molestos com el dolor abdominal, nàusees o vòmits, potser hauríeu d'anar a l'hospital més proper. Vegeu tota la informació de l'hospital aquí a Hospitalsworldguide.\nLa salut no és només l'absència de malaltia, sinó també un estat de benestar físic, psicològic i social. Un concepte molt ampli és la veritat, però la veritat és que si en algun d'aquests camps ens trobem malament, és hora de buscar l'especialista adequat. Aquí trobareu tots els hospitals a Osmancık, a Turquia, per contactar amb el vostre especialista.\nHospitals de Alaca, en Turquia. Trobeu aquí tota la informació de contacte i molta més informació de tots els centres hospitalaris que hi ha a la ciutat. La vostra salut és el més important i, per aquest motiu, no hauríeu de retardar-vos a buscar l'especialista que necessiteu en aquest moment.\nA İskilip, una ciutat situada a Turquia, la gent pot comptar amb diferents centres hospitalaris per atendre les seves emergències mèdiques o les seves consultes rutinàries amb el seu especialista. Si voleu contactar amb algun d'aquests centres, cerqueu-los aquí.\nEl moment en què algú té un accident és un moment de gran estrès, i més encara si no disposem del número de telèfon d'un hospital proper. Aquí trobareu tots els telèfons i adreces de cada un dels hospitals de Uğurludağ, a Turquia, per assenyalar-los en la vostra agenda i tenir-los sempre amb vosaltres.\nHospitals Privats en Çorum per província\nMés destacats Hospitals Privats en Çorum


La formació integral de l’estudiant és una de les funcions fonamentals de les universitats. La universitat ha de formar bons professionals de les diverses branques del coneixement, al mateix temps que ha de facilitar el desenvolupament intel·lectual i personal dels estudiants a partir d’uns valors i una capacitat de reflexió crítica que els permeti interactuar amb la societat de la qual formen part com a ciutadans.\nEn aquest sentit, les institucions universitàries han de poder oferir coneixements i potenciar capacitats que siguin socialment útils per al conjunt dels estudiants, indistintament de la titulació que cursin, i que tinguin un caràcter de formació transversal.\nEl Reial decret 861/2010, pel qual s'estableix l'ordenació dels ensenyaments universitaris oficials, ja recull aquesta filosofia sobre la formació transversal, més enllà de la docència reglada stricto sensu. L’article 12.8 assenyala, referent a això, que, “d’acord amb l’article 46.2.i) de la Llei orgànica 6/2001, de 21 de desembre, d’universitats, els estudiants poden obtenir reconeixement acadèmic en crèdits per la participació en activitats universitàries culturals, esportives, de representació estudiantil, solidàries i de cooperació. A aquest efecte, el pla d’estudis ha de preveure la possibilitat que els estudiants obtinguin un reconeixement de com a mínim 6 crèdits sobre el total de l’esmentat pla d’estudis, per la participació en les activitats esmentades”.\nLa UdL ofereix aquests coneixements i capacitats mitjançant l’assignatura de 6 ECTS matèria transversal que consta en els plans d’estudis de tots els graus i dobles graus.\nLa formació en matèria transversal se centrarà en aquells àmbits de coneixement i aquelles competències que es consideren substancials per enfortir una formació integral de l’estudiant, com són: compromís ètic, capacitat d’aprenentatge i responsabilitat, treball en equip, ús de les TIC, capacitat creativa i emprenedora, capacitat comunicativa, i compromís amb la sostenibilitat i l’equitat de gènere. També inclourà activitats d’interès cultural i esportiu; les relacionades amb la qüestió de gènere; les solidàries i de cooperació; les que propicien l’adquisició de competències en la gestió de la informació –recursos bibliogràfics i de documentació–; la participació en congressos i jornades de caràcter clarament transversal i organitzats pels centres de la UdL, així com la representació i participació dels estudiants.\nDarrera modificació: dimarts, 13 d'abril de 2021


Troben amb vida a la Vall d'en Bas la dona de 70 anys que aquest dimecres va desaparèixer a les Planes d'Hostoles - Garrotxa Digital\nTroben amb vida a la Vall d’en Bas la dona de 70 anys que aquest dimecres va desaparèixer a les Planes d’Hostoles\nLa Vall d'en Bas/Les Planes d'Hostoles - Actualitzat a les 18.05\nComentaris tancats a Troben amb vida a la Vall d’en Bas la dona de 70 anys que aquest dimecres va desaparèixer a les Planes d’Hostoles\nLa dona de 70 anys desapareguda aquest dimecres al terme municipal de Les Planes d’Hostoles ha estat trobada amb vida aquest dijous a la Vall d’en Bas. La recerca es va iniciar aquest dimecres a les dues del migdia i s’ha allargat durant més de 24 hores.\nHavia caigut en una fossa de fang\nLa dona havia caigut dins una fossa de fang en un paratge proper al nucli dels Hostalets d’en Bas, prop de la carretera de Coll de Condreu. L’ha localitzat un pagès que anava a vigilar el seu ramat. L’home s’ha trobat el ramat de vaques agrupat a l’entorn de la fossa i això l’ha advertit.\nQuan s’hi ha apropat ha vist la dona a la fossa i ha donat l’avís als serveis d’emergència al voltant de 2/4 de 6 de la tarda. A les 6 han arribat les dotacions del SEM i han atès a la dona que es trobava conscient i responia a les preguntes formulades. Posteriorment ha estat trasllada a un centre hospitalari.\nMés de 24 hores desapareguda\nAquesta és la imatge de la dona desapareguda que va difondre ahir al vespre l’Ajuntament de Les Planes d’Hostoles a través de les seves xarxes socials.\nL’helicòpter ha estat operatiu per trobar-la des de 2/4 de 8 d’aquest matí. A banda del vehicle aeri, també s’hi han desplaçat 13 dotacions rastrejant la zona i dues unitats amb gossos, fent una incidència especial al sector del Mas Farnós, pels volts de la carretera vella entre Les Planes d’Hostoles i Sant Feliu de Pallerols. L’Ajuntament de Les Planes d’Hostoles va donar més detalls de la desaparició a través del seu compte de twitter (@aj_planes) ahir al vespre.\nSegons els Mossos, el cos policial es va afegir al rastreig a les 17h, amb tres dotacions pentinant la zona. Tres quarts d’hora més tard va entrar en servei l’helicòpter dels Bombers, que hi va estar treballant tot el dia amb nou dotacions. També hi ha col·laborat amb la recerca personal del GRAE, Protecció Civil i voluntaris de la zona, així com membres dels consistoris de Les Planes d’Hostoles i Sant Feliu Pallerols.\nLa Botiga al Carrer omple de gom a gom el centre d’Olot en la primera edició celebrada en dues jornades\nAquest cap de setmana ha tingut lloc a Olot la Botiga al Carrer, que com és habitual a finals d’estiu, tanca les rebaixes. Com a novetat en aquesta edició, l’Associació de comerciants va decidir allargar la durada de l'esdeveniment, començant ja el divendres…\nLa Vall d’en Bas ha acollit la primera jornada de treball del govern català\nLa Vall d'en Bas ha acollit una jornada de treball on hi han assistit el president de la Generalitat, els consellers, els secretaris generals i la portaveu del govern de la Generalitat. S'hi han tractat temes d'actualitat com l'ampliació de l'aeroport del Prat,…\nOlot Televisió emetrà la pel·lícula ’13 dies d’octubre’ aquest dimecres a les 22h\nAmb motiu del 75è aniversari de l’afusellament del President Lluís Companys, aquest dimecres, a les 10 de la nit, Olot Televisió emetrà la pel·lícula '13 dies d'octubre'. És per això que aquest dimecres, excepcionalment, l’edició de Les Notícies…